
yag noyo saguli' Tuhan i! I Simon 
nakakito Riso!” 

3 Tunungo' bo ru ruo ngaulun 
i atan ondo' nasauk ralalom pang- 
kiralanan nilai am atan kulaan ilo 
nakaulig ra Tuhan ra lo namilang 
ra ruti' i. 


Minintalang i Jisus ra 
maamaya' No rano 
(Mat. 28.16-20: Mrk. 16.14-18: 
Jua. 20.19-23: Rin. 1.6-8) 


36 Liliwa' ruo ngaulun i lakat ak 
poyo mantunung, pulusat ri Jisus 
minigor ra taatanga' nilai am in- 
dagu, “Kaansayan ramuyun!”? 

37 Naliangan am nalaa' ilo kaga', 
nga guang nilai nangambiluo io. 
38 Kaa' pangkuot lo risilo, “Kua guat 
kalaa' am kaimamang kau? 9 Ilai' 
min palar ru kalindu' am kalayam 
Kutu, am ilai’ min Aku galama' 
gitio! Kombongo' min Aku am 
ilai', nga ambiluo kolondo' kual 
am bungul, kaa' Aku mokoondo'.” 

@Kopongo i Jisus minindagu 
ragitio bagu patalango' No palar 
ru kalindu' am kalayam Nano ri- 
silo.” 4 Kalo poyo nangintopot ilo 
nga naansukan ilo toojo am na- 
ngimuag! Bagu pangkuot i Jisus 
risilo, kon No, “Mokoondo' kau 
kia ra akanon ragiti?” 4 Anii' nilo 
lo ra saputul papait tinunuan. 
43 Alapo' ri Jisus papait i am aka- 
no' No ra pinaguluan nilai. 

#Kopongo ragili indagu Io risi- 
lo, “Gitio noyo rinagu Kuli ramu- 
yun paat ra Aku lakat ak poyo 
soroi ramuyun i; ra moonong baal 
ondo' binatikan intor Raki' rala- 


LUKAS 24 


lom Ukum ri Musa', kitab ru Na- 
bi' rali am kitab Mazmur, gitio 
musiti' ukopon.” 

45 Kopongo ragili, nampainutun 
lo risilo atan kon ru Alkitab, 
kon No, “Nabatikan noyo ra 
Alkitab ra Mamamayag ondo' si- 
nusub ri Aki Kapuuno' i musiti' 
maimbolo' galing am bagu maa- 
yag saguli' malupus kataluan. 
7 Am poyo, Tanou Moonsoi ti 
musiti potonowon ra ngaangai' 
bulu ru tana' ti, tumalimpuun 
intor ra Jirusalim. Maa' raginio 
mansail ra inggalan Ku tumalikur 
ilo intor ra tula nilono bagu am- 
punon ilo ri Aki Kapuuno'. 48 Am 
akau no sasi' ondo' mampaintu- 
tun nsilo ra ngaangai' ti. ® Aku 
galama' mangator ramuyun on- 
do" binantu' ri Ama' i. Kaa' mu- 
siti' kau maginaa galing ra bandar 
ragitio saboi mokoowot kau ra 
kuasa' ti intor ri Aki Kapuuno', 
bagu mongoi kau pampatanou.” 


I Jisus kinayang ra suruga' 
(Mrk. 16.19-20, Rin. 1.9-11) 


50 Kopongo ragili ibito' ilo ri 
Jisus mongoi ra lisar ru bandar 
mamaar sumaboi ra pamagunan 
Bitania. Pakasuku' ra giu' i, kaka- 
to' No kalindu' Nali am pamara- 
kat risilo. 3? Liliwa' namarakat lo 
risilo, kakayang lo ra suruga" 
mangiruan risilo. 3? Siminamba ilo 
Riso am bagu siminaguli' ra Jiru- 
salim nabaya' ra kaansukan nilo 
toojo. 3 Ginio ra masalok ilo mo- 
ngoi ra Baloi Tuhan koson mo- 
ngompor ri Aki Kapuuno'. 


P Kuukula' naskah ra bokon kolondo' ra ragu: am indagu, “Kaansayan ramuyun!” 4 Kuukula" naskah ra bokon 


kolondo' ra ayat 40. 


" Kuukula' naskah ra bokon kolondo" ra ragu: kakayang lo ra suruga', 


Tanou Moonsoi 
pinasaboi ri 


JUANIS 


Pasiguluon 


Tanou Moonsoi pinasaboi ri Juanis ti, mantunung ra i Jisus noyo Ragu ri 


Aki Kapuuno' ondo' mantilayun, ondo' “nasauk ra ulun am minayan rita- 
kau”. Koson rinagu ralalom kitab ti, Tanou Moonsoi ti binatikan koson mam- 


babasa' rano makapangintopot ra i Jisus noyo Mamamayag ondo' sinusub i 
- Anak ri Aki Kapuuno' — maa' raginio mansail ra intopot Riso makakaaya- 
gan ito (20.31). 

Mopongo pasiguluon ondo' mambala' ra i Jisus noyo Ragu ri Aki 
Kapuuno' ondo' mantilayun, tayar kasaa' ru Kitab ti mantunung ra nansalinut 
kaimuagan ondo' mampakito ra i Jisus noyo Mamamayag ondo’ sinusub i, 
ioginio Anak ri Aki Kapuuno'. Moonong kaimuagan binaya' ru ragu ri Jisus ra 
ulun ondo' mambala' ra kuayan ru kaimuagan rano. Ralalom tayar ragitio 
pinabala' ra mokoondo' ulun ondo' nangintopot ri Jisus am nasauk ra maa- 
maya' Nali, kaa: mokoondo' poyo manggal am marara’ mangintopot Riso. 
Tayar 13—17 binatikan ra maawar atikulaan kinamaar ri Jisus ra maamaya' 
No rano paat ra rondom pamparakapan Riso, am atikulaan lo timinampos am 
niak nangikang ra guang nilo rondom raginio. Tayar ra pupus rano mambala' 
atikulaan i Jisus rinakop am binisara', atikulaan io sinalip am liminuat saguli', 
am atikulaan lo timinalang ra maamaya' No rano. 

Tunung intor ra ruandu' narampatan liminapau (8.1-11) pinasubol ra 
tatandu' kurungan maayo [ ], nga masuang naskah am ragu inaligan ra 
galing i kalo mampasubol ra tunung ti, liliwa' bokon no mampasubol ra 


kuukula' intok. 
Ralalom Kitab Juanis ti guangon toojo taak ru kaayagan motopot am 


mantilayun, ondo' taakin ri Aki Kapuuno' mansail ri Kristus. Taak no tumalim- 
puun noyo raino am malimanan ru ulun rano ondo' mangapu ri Jisus koson 
ra ralan mulig ri Aki Kapuuno', am koson ra mananaak ra kaayagan. Tandu' 
matimpok ru Kitab Juanis ioginio pompogondoon ondo' inalap intor ra baal 
songongorou koson mampakito ra katapatan ri Aki Kapuuno', koson ra timug, 
ruti', sinda, magagalung am domba, puun ru anggur am kawa' nano. 

Suang 


Panalimpuunan 


| Juanis Mampariu' am maamaya' ri Jisus ra kasaa' rano 


Kandoi ri Jisus ra taatanga' ru ulun masuang 
Orou pupus ra Jirusalim am liliut no 
Linuatan am tinalangan ru Tuhan 


Pamupusan: Rondo' tinalangan poyo ra Galilia 


JUANIS 1 


1.1-18 
1.19-51 
2.1— 12.50 
13.1— 19.42 
20.1-31 
21.1-25 








Ragu ondo' mampakaayag 


Paat ra talimpuun i, ra kalo 
poyo nabingkal tana' ti, mo- 
koondo" noyo Ragu. Ragu no soroi 
ri Aki Kapuuno' am Io ti niayuk 
nogondo' ri Aki Kapuuno'. ?Intor 
noyo ra talimpuun i soroi lo ri Aki 
Kapuuno'. 3Mansail Riso ngaa- 
ngal" inangun ri Aki Kapuuno', 
am kolondo' rondo' pana nasauk 
ru kalio lo. “Ragu ti noyo puun ru 
ngaangai' kaayagan,” am kaaya- 
gan ti mampakasinda ra ulun. 
3 Sinda no mampakatawang ra ka- 
landaman, am kalandaman no ka- 
lo makapampalasa' ra sinda no. 
éAm mokoondo' sangulun si- 
nusub ri Aki Kapuuno', inggalan 
nano i Juanis. 7Io ti minatong 
mampabala' ra sinda no ra ulun, 
koson ngaangai' ulun manginto- 
pot ra pambalaan nano. 81o ti sala! 
ka sinda no, kaa mampabala' io 
ayuk ra sinda no. ? Am sinda tojojo 
no, ondo' mampakasinda ra ngaa- 
ngai' ulun, matong ra tana' ti. 
10Ragu no sorot noyo ra tana' 
ti, am kabalu' pana tana' ti ina- 





ngun mansail Riso, kalo nauligan 
lo ru ulun ru tana" ti. | Minatong 
lo ra intok Nano galama', kaa' 
bulu Nano galama' kalo nangapu 
Riso. t? Kaa' osoi ak mangapu Ri- 
so, loginto mangintopot Riso, pa- 
saukon No ilo ra anak ri Aki 
Kapuuno'. 3 Sala' ka pasaukon ilo 
ra anak ri Aki Kapuuno' nga ina- 
nak ilo noyo ru ulun, kaa' i Aki 
Kapuuno' galama' mampasauk 
nsilo ra anak No rano. 

#Ragu no nasauk ra ulun am 
minayan lo ritakau. Nakito takau 
noyo ra lo matulai tojojo, nga 
lo no rorondo' Anak Langkuir 
ri Ama'. Mansail Riso i Aki 
Kapuuno' galama' am togom Nano 
pinakito ritakau.” 

Bkosongowo' ri Juanis nam- 
paintutun Riso, kon no, “To no kon 
kuli ra, Tumauli Io raki' kaa' maa- 
tang Io toojo intor raki', nga soroi lo 
noyo ra aku kalo poyo inanak.” ” 

16 Nga ra togom No ra maayo no, 
kalo lumonggo' lo mamarakat rita- 
kau. 1 Mansail ra nabi' Musa', pina- 
taak ri Aki Kapuuno' ritakau Ukum 
ri Musa', kaa' mansail ri Jisus 


4 Ragu ti noyo puun ru ngaangal' kaayagan, kaapoam: Ngaangai" ondo’ sinauk maayag nga sumimpung ra Ragu. 
Mansail Riso i Aki Kapuuno' galama' am togom Nano pinakito ritakau: Harfiah: nototop ra togom tinaakan 


am katapatan. 

Ulun Liwi am imam Jaudi (1.19) 


Kristus, pinakito ri Aki Kapuuno' 
ritakau togom am pampagagayaan 
Nano. 1 Kolondo' sangulun pana na- 
kakito ri Aki Kapuuno'. Kaa' Anak 
Langkuir ri Ama' ayuk, ondo' mo- 
gondo' Riso am rondo' guang Riso, 
lo nampaintalang ri Aki Kapuuno'. 


Kaintutunan ri 
Juanis Mampariu' 
(Mat. 3.1-12: Mrk. 1.1-8: 
Luk. 3.1-18) 


19 Tingganai ru ulun Jaudi rano 
giu' ra Jirusalim nanusub ra imam 
Jaudi am ulun papag ru Liwi rali, 
mongoi pangkuot ri Juanis, “Osoi 
kou?” 

#@Kaa' inali' ri Juanis, kon no, 
“Sala' ka aku Mamamayag ondo' 
sinusub ri Aki Kapuuno' 1.” 

21 Ginio ra pangkuot ilo, “Koson 
poyo ragino, osoi kou guat? Nabi' 
Iia kia?” 


Taam i Juanis, “Sala'.” 

Pangkuot ilo poyo, “Nabi' bi- 
nantu' 4 kia?” 

Taam io, “Sala'.” 

22]ndagu ilo, “Balai akai, osoi 
kou! Nga musiti' mai balain on- 
do" nanusub ramon rali. Osoi kou 
kia rokoon mu?” 

23 Taam i Juanis, “Aku noyo on- 
do' kon ru nabi' Jisaya, 

“Makaulun mampipiau giu’ 
ra intok masiluk: 
Baniso' noyo ralan ru Tuhan!” 

24 Mokoondo' intor risilo ti si- 
nusub ru ulun tayar Parisi. 2 Gi- 
nio ra pangkuot ilo ri Juanis, 
“Amun sala' ka okou Mamamayag 
ondo' sinusub ri Aki Kapuuno,, 
kaapoam i Ilia, kaapoam Nabi' 
binantu' i, kua pampariu' kou ra 
ulun?” 

26 Taam i Juanis, “Aku mampa- 
riu' ra timug ayuk, kaa' giti ra 


HI 


€ Mamamayag ondo' sinusub ri Aki Kapuuno', Harfiah: Mesias. 4 Nabi' binantu" i: lo ondo' lansanin rumatong 


mampabala' ra ratangan ru Mamamayag. 

taatanga' min mokoondo' poyo 
sangulun ondo' kalo mauligan 
min. “Makatauli lo raki'. kaa' 
mamugal ra kaputan ru kasut 
Nano pana kalo maaya' aku.” 

3 Ngaangai' no nasauk giu' ra 
pamagunan Bitania, tampilon ra 
sirangon ru Sungoi Jordan, intok 
nampariwan ri Juanis ra ulun. 


Anak Domba ri 
Aki Kapuuno' 


3 [o suabon ragili, nakito ri Jua- 
nis 1 Jisus minatong riso, am inda- 
gu io, “Ilai' min, gitio noyo Anak 
Domba ri Aki Kapuuno' ondo' 
mamuso ra tula ru ulun ru tana' 
ti! @lo no kon kuli ra, “Tumauli 
lo raki', kaa' maatang Io toojo 
intor raki', nga soroi lo no ra aku 
kalo poyo inanak.” 3! Ragili, kalo 
nakatutun aku osoi lo ti, kaa' 
koson mampaintutun Riso ramu- 
yun, ulun Israil, minatong aku 
mampartu' ramuyun ra timug.” 

32 Nampaintutun poyo i Juanis, 
kon no, “Nakito ku Ambiluo ri Aki 
Kapuuno” timinuun Riso koson 
ra susuit asang intor ra limbowon, 
am siminoroi Riso. #Ragili, kalo 
nakatutun aku osoi lo ti. Kaa' i 
Aki Kapuuno' ondo' nanusub ra- 
ki' mampariu' ra timug no minin- 
dagu raki', kon no, “Makito mu 
Ambiluo ri Aki Kapuuno' tumuun 
ra sangulun am sumoroi riso. Ulun 
raginio noyo ondo' mampariu' ramu- 
yun ra Ambiluo ri Aki Kapuuno'.” 
# Am aku galama' nakakito ra na- 
sauk ti, ginio ra mampaintutun 
aku toojo ramuyun: Gitio noyo 
Anak ri Aki Kapuuno'.” 
€ Ambiluo ri Aki Kapuuno': Harfiah: Ambiluo Matulai. 

Maamaya' kasaa' ri 
Jisus rano 


33 Lo suabon, minigor i Juanis na- 
baya' ra ruo ngaulun maamaya' 
nali ra giu' i poyo. 3 Kakito no ra i 
Jisus nansail, indagu io, “Ilai', ginio 
noyo Anak Domba ri Aki Kapuuno'!” 

37 Korongog ru ruo ngaulun 
maamaya' ri Juanis ragu nali, ba- 
gu ugar ilo ruo baya' ri Jisus. 
38 Pangkaili i Jisus am kakito No 
ra siminunu' ilo Riso bagu kuati' 
No ilo, “Atan uyumon min?” 

Taam ilo, “Rabbi, ati inayanan 
Mu?” (Rabbi, arati' no “mangi- 
ngila’.’`) 

9 Indagu i Jisus, “Ibok, ongoyo' 
min ilai'.” (Paat ragili olo-olo' jam 
kaapat ra io mamai'.) Bagu baya' 
ilo Riso am kakito nilo intok Nali, 
sorol ilo ra giu' i orou raginio. 

@ Sangulun intor ra ruo ngau- 
lun ti, ondo' nokorongog ra rina- 
gu ri Juanis am baya' ri Jisus, io ti 
am 1 Andrias, pagaka' ri Simon 
Pitrus. 4 Ginio ra ongoi i Andrias 
tuum ri Simon ra mataki' am in- 
dagu io riso, “Natuum mai noyo 
Mesias.” (Arati' no ‘Mamamayag 
ondo' sinusub ri Aki Kapuuno'.’) 
#lIbito' no bo i Simon ri Jisus. 

Tantangi' ri Jisus 1 Simon, am 
indagu, “Inggalan mu i Simon 
anak ri Juanis, kaa' piawon kou 
poyo ri Kaipas.” (Kaipas nogondo' 
ra Pitrus, arati' nano ‘bulur batu.') 


Piniau ri Jisus i Pilipus am 
1 Natanil 


81o suabon, nangaru' i Jisus 
mongol ra libung ru Galilia. Na- 


JUANIS 1,2 


tuum No i Pilipus am indagu lo 
riso, “Baya' no Raki'!” (#Intor i 
Pilipus ra pekan Bitsaida, io no 
pamagunan ri Andrias am i Pi- 
trus.) 8 Katuum ri Pilipus i Nata- 
nil am indagu io riso, “Natuum 
mai noyo lo ondo' binatikan ri 
Musa' ra Ukum am kon ru Nabi' 
rali. lo no i Jisus anak ri Jusup 
intor ra Najarit.” | 

46 Kaa' taam ri Natanil, “Kolon- 
do' lair moonsol matong intor ra 
Najarit.” 

Indagu bo i Pilipus, “Ibok, ongo- 
yo" ilai".” 

47 Kakito ri Jisus i Natanil ma- 
tong Riso, indagu Io, “Gitio noyo 
sangulun bulu ru Israil ra moto- 
pot, ulun ti mabanis guang.” 

48 Pangkuot i Natanil Riso, “Ati 
kulaan Okou nakaulig raki'?” 

Taam i Jisus, “Kalo poyo piniau 
kou ri Pilipus, nakakito Aku no ri- 
run siminindung ra puun ru ara no.” 

#4 Indagu i Natanil, “Mangi- 
ngila', Okou no Anak ri Aki 
Kapuuno' am raja' ru ulun Israil!” 

90 Indagu i Jisus, “Nangintopot 
kono kia nga minindagu Aku ta 
nakakito Aku rirun siminindung 
ra puun ru ara i? Mulu' poyo ra 
makakito kou ra baal maayo poyo 
intor ragitio.” 3TIndagu poyo i 
Jisus risilo, “Balain takamin tojo- 
jo: makito min suruga' pabulowo 
am masundu ri Aki Kapuuno' ra- 
no magaloi am tumuun mongol ra 
Anak ru Ulun.” 


Bunsag paguguatan giu' 
ra Kana 


® Naruaan ragili, mokoondo' 
rondo! bunsag paguguatan 

giu' ra pamagunan Kana, libung 
ru Galilia. Ina' ri Jisus pana soroi 
ra giu' i. ?I Jisus am maamaya' 
No rano piniau niayuk minongoi 
ra bunsag i. 3 Kakai" ruu' ru ang- 
gur i, indagu ina' ri Jisus Riso, 
“Nakayaan ilo no ra ruu' ru ang- 
gur.” 

4Taam i Jisus, “Ina', kua panti- 
pagon kou Raki' raginio? Kalo po- 
yo nasuku' orou Kuno.” 

5Indagu ina' Nano ra kambo 
rali, kon no, “Gagayaa' min 
atan ak panusuban Nano ramu- 

un.” 

5Mokoondo' ra giu' i onom 
ngampuun sampa' pambulian ra 
timug pambaguan sumugut ra 
kaulayan ru ugama Jaudi. Moo- 
nong sampuun masuangan balu' 
ngoopor kaapoam maatus ruo 
ngoopor liter. / Indagu i Jisus ra 
kambo rali, “Suangi' min sampa' 
rati ra timug.” Bagu suangi' nilo 
bo koonom-onom sampa' 1 ra ti- 
mug saboi nototop. 3Indagu bo i 
Jisus, “Raino suuko' sanganu ti- 
mug no am pakinami' ra ulun 
ondo' mangatang ra bunsag ragi- 
tio.” Am ibito' nilo bo timug 1 
riso. ? Nangkinam io ra timug, on- 
do' nasauk bo ra ruu' ru anggur, 
kaa' kalo napandayan no ati intor 
i, (kambo rali ak nakapandai), ba- 
gu piawo' no ungkuyon inuatan 
1 kon no, “Kaindalaman ru 
ulun, mampasulung galing ra ruu' 
ru anggur moonsol, am amun ma- 
suang noyo ininum ru tambului, 
pasulungon no bo ruu' ru anggur 
ondo' kalo kula' moonsot. Kaa' 
okou nambuli ra inumon ondo' 
moonsoi toojo saboi raino!” 

11 Ondo' binaal ri Jisus ra Kana, 
libung ru Galilia, kaimuagan” ka- 
saa' Nali. Ginio ra nampakito lo 
ra lo ti matulati am nangintopot 
maamaya' No rano Riso. 

12 Kopongo ragili i Jisus, ina' 
Nano, pabukat No am maamaya' 
No rano minongoi ra pekan Kapir- 
naum am minayan ra giu' i ra 
kuukula' ngoorou ayuk. 


Siminubol i Jisus ra 
Baloi Tuhan 
(Mat. 21.12-13, Mrk. 11.15-17: 
Luk. 19.45-46) 


13 Maar noyo masuku' Pangian- 
takan ra Paska, ginio ra i Jisus mi- 
nongoi ra Jirusalim. '4Giu' ra liliut 
ru Baloi Tuhan i, kakito No man- 
tatalan ra sapi', domba am susuit 
asang am niak mangangalig ra ruit 
rano nantuturung ra giu' i. 15Gi- 
nio ra pamitol lo ra rondo" lalapos 
am paugaro' No ilo ngaangai' ma- 
baya' ra domba am sapi' nilai intor 
ra Baloi Tuhan i. Tuntuaro' No mi- 
Ja! ru mangangalig ra ruit rano am 
pinatabulias No ruit nilai. 16 Indagu 
lo ra mantatalan ra susuit asang 
rano, “Paingkualo' noyo ngaangai' 
kuliamos min ti. Pai' min sauko' 
Baloi ru Ama' Ku ra pasar!” 17 Ba- 
gu kakara' ru maamaya' No rano 
ondo' binatikan ra Kitab: “Aki 
Kapuuno', togom Ku ra Baloi Mu 
mangkinibit ra patayan Ku.” 

18 Tingganai ru ulun Jaudi rano 
minanggal Riso, kon nilai, “Atan 
kia kaimuagan saukon Mu koson 
mampainono' ra makakuasa' Kou 
mambaal ragitio?” 

19 Taam i Jisus, “Amun lunsa- 
yon min Baloi Tuhan ti, motoojo 
Ku buoi kataluan.” 

2@I1ndagu ilo, “Apat ngoopor 
am onom ngambilor buoi Baloi 
Tuhan ti naangun, am matapuli' 
Mu kia buoi kataluan?” 21 Kaa' 
Baloi Tuhan kon ri Jisus nii, soto- 
pot no inan Nano galama'. 2 Ba- 
gu paat 1 Jisus binayag saguli' 
intor ra kapatayan, kakara' ru 
maamaya' No rali ra minindagu 
lo no koson ragitio. Am nanginto- 
pot ilo bo ra binatikan ra Alkitab 
am niak ondo' rinagu ri Jisus i. 


Makaintutun i Jisus ra guang 
ru ngaangai' ulun 


23 Paat i Jisus soroi ra Jirusalim 
ra Pangiantakan ra Paska, ma- 
suang ulun nangintopot Riso, nga 
nakakito ilo ra kaimuagan ondo' 
binaal Nano. #Kaa' i Jisus gala- 
ma' kalo nalansan risilo, nga 
makaintutun [o ra guang ru ngaa- 
ngai' ulun. Kalo pana paintutu- 
non lo ra osoi ak pana, nga lo 
galama' nakatutun noyo ra ngaa- 
ngal" guangon ru ulun. 


I Jisus am i Nikodimus 


3 Mokoondo' sangulun tingga- 
nal ru ugama Jaudi intor ra 
tayar Parisi, makainggalan ri Niko- 
dimus. “Sarandaman ragili ongoi 
lo tuum ri Jisus am indagu, “Ma- 
ngingila', makapandai akai ra 
Okou no sinusub ri Aki Kapuuno' 
mongoi pangila'. Nga kolondo' 
sangulun pana makapambaal ra 
kaimuagan koson ra baalon Mu- 


i kaimuagan: naskah Junani 'tatandu"". Ralalom Tanou Moonsoi ondo pinasaboi ri Juanis, ragu 'tatandu"” 
masalok makaarati' ra kaimuagan ondo" mampainono' ra i Jisus noyo Anak ri Aki Kapuuno'. 


JUANIS 3 


no, amun ru kalo indanganon 10 ri 
Aki Kapuuno'.” 

3Taam i Jisus, “Balain tokou 
tojojo: kolondo' sangulun pana 
masauk ra ulun ri Aki Kapuuno” 
amun kalo anakon io saguli'.”" 

4Pangkuot i Nikodimus, “Ati 
kulaan ulun nasukor maanak sa- 
guli'? Kalo lair makasubol saguli' 
ra binunakan ru ina' nano am 
maanak ra kainduo!” 

5Taam i Jisus, “Balain tokou 
toojo: kolondo' sangulun pana 
masauk ra ulun ri Aki Kapuuno' 
amun kalo anakon ulun no man- 
sail ra timug am Ambiluo ri Aki 
Kapuuno'. #Lalagang anakon ru 
ulun, kaa' ulun anakon saguli' ru 
Ambiluo ri Aki Kapuuno'. 7Pai' 
pangimuag amun ru mindagu Aku 
ra musiti' kou anakon saguli'!' 
8 Angin sumoyob ra ati ak kasa- 
gaan nano, maining ak bolos no, 
kaa' kalo mapandayan mu intor 
kaapoam ulian nano. Naganda' 
niayuk baal ru ulun anakon saguli' 
ru Ambiluo ri Aki Kapuuno".” 

9Pangkuot poyo i Nikodimus, 
“Ati kulaan gitio masauk?” 

10 Taam i Jisus, “Okou sangulun 
mangingila' kauligan ra Israil, kua 
pai' kou pakarati' ragitio? U Ba- 
lain tokou tojojo: Akai ti mam- 
paintutun ramuyun ra atan 
napandayan am nakito Mai, kaa' 
marara' kau mangapu. 1? Kalo ma- 
ngintopot kau ra pinabala' Ku on- 
do' masauk ra tana' ti, atan bo 
kulaan akau mangintopot amun 
balain takamin ondo' masauk giu’ 
ra suruga'? 3 Kolondo' sangulun 

pana nakaaloi ra suruga', suai 
Anak ru Ulun ayuk, ondo' timi- 
nuun intor ra suruga'. 

14 Am koson kukuo tambaga' 
pinainsawat ra tataun ri nabi' 
Musa' giu' ra intok masiluk, 
nogondo' niayuk ra Anak ru Ulun 
musiti!' painsawaton koson ra- 
ginio. PB Maa' raginio moonong 
ulun ondo' mangintopot Riso 
mokoowot ra kaayagan motopot 
am mantilayun. 19 Nga maayo ka- 
ga' guang ri Aki Kapuuno' ra ulun 
ru tana' ti, saboi nanaak lo ra 
Anak Langkuir Nano, maa' ragi- 
nio moonong ulun ondo' mangin- 
topot Riso kalo mapuso, kaa' 
mokoowot ra kaayagan mantila- 
yun. 17 Nga i Aki Kapuuno' nanu- 
sub ra Anak Nano mongol ra 
tana' ti sala' ka mongoi pangakim 
ra ulun, kaa' mongoi pamayag 
risilo. 

18 Osoi ak mangintopot ra Anak 
no kalo ukumon. Kaa' osoi ak 
kalo mangintopot Riso, inukum 
noyo nga kalo nangintopot 10 ra 
Anak Langkuir ri Aki Kapuuno'. 
19 Am gitio noyo ukuman ti: sinda 
no nakaratong noyo ra tana' ti, 
kaa' ulun masaga' poyo ra kalan- 
daman intor ra sinda nga ondo' 
baalon nilai malaat. @Osoi ak 
mambaal ra kalaatan masisang ra 
sinda am marara’ matong ra sin- 
da, maa' raginio ondo' baalon nilo 
ra malaat no kalo makasalula'. 
2!Kaa' osol ak gumagaya' ra 
kasagaan ri Aki Kapuuno'/ io ti 
matong ra sinda, maa' raginio 
makasalula' ra io totopot gu- 


2 masauk ra ulun ri Aki Kapuuno': Harfiah: Pamarintaan ri Aki Kapuuno'. h saguli': kaapoam intor ra rasawat. 
! saguli': kaapoam intor ra rasawat. / kasagaan ri Aki Kapuuno', harfiah: katapatan. 


200 


magaya’ ra kasagaan ri Aki 
Kapuuno".” 


I Jisus am i Juanis Mampariu' 


“Kopongo ragili i Jisus am 
maamaya' No rali minongoi ra 
Judia. Minayan [o ra giu' i naba- 
baya' risilo ra kuukula' buoi lili- 
wa' nampariu' ra ulun. 2324 Paat 
ragili i Juanis kalo poyo inaput. 
Nampariu' io ra ulun giu' ra Ai- 
nun, kalo maalur intor ra pekan 
Salim, nga maayo timug ra giu' 
no. Ulun rali minongoi pakiriu' ri 
Juanis ra giu' i. 

#Intor raginio, kuukula' ngau- 
lun maamaya' ri Juanis naga- 
gansang ra sangulun Jaudit ra 
kaulayan mambagu' sumugut ra 
ugama Jaudi. 26Bagu ongoi ilo ri 
Juanis am indagu, “Mangingila', 
lo ondo' nababaya' rirun am pi- 
naintutun mu ramon giu' ra san- 
daup ru Sungoi Jordan i, raino lo 
pana mampariu' am ngaangai' 
ulun mongoi bo Riso.” 

7 Kaa' taam i Juanis, “Kolondo' 
atan ak pana maapu ru sasangulun 
amun ru kalo i Aki Kapuuno' ma- 
ngani". #Akau galama' sasi' ra 
mokoondo' ragu ku ramuyun ra, 
“Aku ti sala' ka Mamamayag on- 
do' sinusub ri Aki Kapuuno' i, kaa' 
aku ti sinusub ayuk sumigulu Ri- 
so.” 2 Koson niak ra paguguatan: 
ungkuyon uatin mokoowot ra an- 
du', kaa' mamparangan ra ungku- 
yon uatin ti ondo' mangkirongog 
riso pana maansukan. Ginio nai ra 
ralno ti maansukan aku tojojo, 
nga lo ti musiti' masauk ra maa- 


tang toojo am aku kalo bo.” 
qe kana 


JUANIS 3, 4 


lo ondo' matong intor 
ra suruga' 


“lo ondo' matong intor ra su- 
ruga' maatang intor ra ngaangai'. 
Kaa' io ondo' intor ra tana' ti, 
ulun io tupo ru tana' ti: am ragu 
nano pana intor ak ra baal ru 
tana". Kaa' lo ondo' matong intor 
ra suruga' maatang intor ra ngaa- 
ngai'. 32 Mampaintutun lo ra 
norongog am nakito Nali, kaa' 
kolondo' sangulun pana mangin- 
topot ra kaintutunan Nali. 33 Kaa' 
osoi ak mangintopot ra kaintu- 
tunan Nano, io no mangiou ra i 
Aki Kapuuno' no motopot. 34o 
ondo" sinusub ri Aki Kapuuno' 
mampasaboi ra ragu Nano, nga 
kalo palasin i Aki Kapuuno' ma- 
ngani! Riso ra Ambiluo Nano. 
3 Nga Ama' no motogom ra Anak 
Nano, am nangani' ra ngaangai' 
kuasa' Nano Riso. % Maa' raginio 
osoi ak mangintopot ra Anak no 
mokoowot ra kaayagan motopot 
am mantilayun. Kaa' osoi ak kalo 
gumagaya' Riso no, kalo mokoo- 
wot ra kaayagan no, kaa' manti- 
layun i Aki Kapuuno' masisang 
riso. 


I Jisus am ruandu' Samaria 


4 Nakaining noyo ulun tayar 
Parisi rali ra masuang poyo 
ulun minaya' am pakiriu' ri Jisus 
ka i Juanis. (7 Sotopot no sala' ka 
i Jisus galama' ondo' nampariu' ra 
ulun, kaa' maamaya' No rali ak.) 
3 Kapandayi' ri Jisus ginio, iruani' 
No bo Judia am saguli' ra libung 
ru Galilia. “Mangkiralan mongol 


sangulun Jaudi: Kuukula' naskah nakalair: kuukula' ngaulun Jaudi. 


JUANIS 4 


ra glu', musiti' lo mansall ra li- 
bung ru Samaria. 

3Pakasuku' lo ra pekan Sikar, 
giu' ra libung ru Samaria, mamaar 
ra sampila' tana' ondo' pinataa- 
kan ri Jakub ra anak nali i Jusup 
ra galing i. 38 Giu' i makatulubong 
ondo' binaal ri Jakub ra galing i. 
Paat tanga' ru orou, panturung i 
Jisus ra kiing ru tulubong i nga 
naagui lo ra pangkiralanan. Maa- 
maya' No rali minongoi pambali 
ra akanon giu' ra pekan. Bagu 
ratong sangulun ruandu' Samaria 
mongoi sagou am indagu i Jisus 
riso, “Anii" Aku ra inumon.” 

9 Kaa' taamo' lo ru ruandu' no, 
“Okou ulun Jaudi am aku ulun 
Samaria, kua pakitaak Kou raki' 
ra inumon?” (Nga ulun Jaudi kalo 
lumatok ra ulun Samaria.) 

10 Taam i Jisus, “Amun ru naka- 
pandai kou ak ra taak ri Aki 
Kapuuno' am osoi makitaak rirun 
ra inumon, maaru' makitaak kou 
po Riso am mangani' lo rirun ra 
timug ondo' mampakaayag.” 

1 Indagu ruandu' i Riso, “Tuan, 
tulubong ti malandom kaga' am 
kolondo' susuuk Mu. Ati kaala- 
pan Mu ra timug mampakaayag 
no? 1? Kinamatuaan maili, i Jakub, 
nangani' ramon ra tulubong ti am 
lo, anak am niak bibiag no rali 
nanginum ra timug ragitio. Maa- 
tang Kou po kia intor ri Jakub?” 

13 Taam i Jisus, “Osoi ak mangi- 
num ra timug ragitio, paason po- 
yo, #kaa' osoi ak manginum ra 
timug ondo' taakin Ku, ulun no 


201 


kalo igondo' bo paason. Nga ti- 
mug ondo' taakin Kuno koson ra 
taur bubuluak ondo' mangani' ra 
kaayagan motopot am mantila- 
yun.” 

15Indagu ruandu' i, “Tuan, 
anii' aku ra timug no am kalo bo 
paason aku, am kalo pana bo 
mansagou aku ragiti.” 

té Taam i Jisus, “Ongoyo' pia- 
wo' ralaki muno am saguli' ragiti.” 

17 “Kolondo' ralaki ku,” kon ru 
ruandu' i. 

Kon ri Jisus, “Motopot ragu 
munii ra kolondo' ralaki mu. 
18 Nga inlimo kono kauot am ung- 
kuyon pasimpung mu raino ti sa- 
la' ka ralaki mu. Motopot rinagu 
muni.” 

19 Indagu ruandu' i, “Tuan, ma- 
kapandai aku ra Okou ti sangulun 
nabi'. @ Kinamatuaan maili simi- 
namba ri Aki Kapuuno' ra bulur 
ti, kaa' akau ulun Jaudi mindagu 
ra giu' ra bandar Jirusalim ayuk 
intok sumamba ri Aki Kapuuno'.” 

21 Indagu i Jisus ra ruandu' no, 
“Pangintopot no Raki', nga ra 
sangarawan kalo bo sambaan i 
Ama' ra bulur ti kaapoam giu' ra 
Jirusalim. 2 Akau ulun Samaria 
sotopot no kalo makatutun osoi 
sambaan min: kaa' akai ulun Jau- 
di nakatutun osoi sambaan mai, 
nga pamayagan matong intor ra 
bulu Jaudi. 2 Raino ti nasuku' no- 
yo paat no, mansail ra indangan 
ru Ambiluo ri Aki Kapuuno"” 
ulun sumamba ri Ama', ioginio i 
Aki Kapuuno' ondo' motopot,” 


IN ga ulun Jaudi kalo lumatok ra ulun Samaria, kaapoam: ulun Jaudi marara' mamakai ra sangkir am piring ru 
ulun Samaria. '? mansail ra indangan ru Ambiluo ri Aki Kapuuno': Harfiah: ralalom ambiluo. ” i Aki 


Kapuuno" ondo' motopot: Harfiah: am katapatan. 

nga ginio noyo kasagaan ri 
Ama'. “Nga i Aki Kapuuno' no 
Ambiluo am mansail ra indangan 
ru Ambiluo ri Aki Kapuuno' ayuk 
ulun makasamba ri Aki Kapuuno' 
ondo' motopot.” 

25 Indagu ruandu' i ri Jisus, “Na- 
pandayan ku noyo matong Ma- 
mamayag ondo' sinusub ri Aki 
Kapuuno', ondo' niak sabiton ri 
Kristus. Paat ra lo matong, mam- 
bala' lo ritakau ra ngaangai' no.” 

26 Taam i Jisus, “Aku no kon mu- 
ni, ondo' makimansunur rirun ti.” 

27 Paat ragili maamaya' ri Jisus 
rali siminaguli'. Nangimuag ilo 
nakakito ri Jisus nakimansunur ra 
sangulun ruandu'. Kaa' kolondo' 
sangulun pana intor risilo nang- 
kuot ra ruandu' i ra, “Atan kia 
kasaga' mu?” kaapoam nangkuot 
ri Jisus ra, “Kua pakimansunur 
Kou riso?” 

28 Kopongo ragili, tatango' ru 
ruandu' i rarapu' nali am saguli' ra 
pekan pambala' ra ulun ru giu' i, 
kon no, 2 “Ibok, ongoi takau ilai' 
sangulun ungkuyon ondo' namba- 
la' raki' ra ngaangai' ondo' binaal 
kuli. lo no kinua’ Mamamayag 
ondo' sinusub ri Aki Kapuuno' 1?” 
3% Bagu ingkual ulun rali intor ra 
pekan minongoil tuum ri Jisus. 

3 Liliwa' ragili kimaiti' lo ru 
maamaya' No rali, “Mangingila', 
pangkan!?”. 

32 Kaa' taam i Jisus, “Makaaka- 
non Aku ondo' kalo natutunan 
min.” 

3 Ginio bo maamaya' No rali 
pasakuot ra rondo' am bokon, 
“Mokoondo' kinua' nagibit Riso 
ra akanon?” 


JUANIS 4 


34 Indagu i Jisus, “Akanon Ku io 
no, gumagaya’ ra kasagaan ru lo 
ondo' nanusub Raki" am momo- 
ngo ra kandoi ondo' pinataak No 
Raki". 3 Kon ru ulun, “Apat poyo 
ngambulan am mangkumos no- 
yo.” Kaa' pulolowo' min noyo umo 
ra nangalia' rano, sama' noyo ku- 
moson. 3 Raino ulun mangkumos 
rano nokoowot ra ampos am am- 
pos raginio magibit ra kaayagan 
motopot am mantilayun. Ginio ra 
ulun ondo' manias am ondo' mang- 
kumos no mabaya' bo maansu- 
kan. 37 Motopot ragu ru ulun, 
‘Sala’ manias, kaa' sala' mangku- 
mos.” 38 Manusub Aku ramuyun 
mangkumos giu’ ra umo ondo' 
kalo tiniasan min; ulun ra bokon 
nangandoi am akau mangumung 
ra ampos ru kandoi nilo.” 

39 Masuang ulun Samaria intor 
ra pekan raginio nangintopot ri 
Jisus, nga ra bala' ru ruandu' 1, kon 
no, “Nambala' lo raki' ra ngaa- 
nga!" ondo' binaal kuli.” 4 Paka- 
tuum ak ulun Samaria rali ri Jisus, 
kimaiti' nilo lo mayan risilo. Am 
naruaan i Jisus ra giu' 1. 

#1 Siminuang poyo ulun nangin- 
topot ri Jisus nga pangilaan Nano. 
4 Am indagu ilo ra ruandu' i, 
“Raino mangintopot akai, kaa' sa- 
la' ka nga bala' muli ayuk, kaa' 
akai galama' noyo nangkirongog 
Riso. Am mangintopot akai ra lo 
no totopot Mamamayag ru ulun 
ru tana' ti.” 


Namabas i Jisus ra anak ru 
sangulun pegawai istana 


4 Kalupus naruaan giu' ra pa- 
magunan Sikar, ongoi bo i Jisus ra 


JUANIS 4, 5 


libung ru Galilia, #kabalu' pana 
nakaindagu lo, “Sangulun nabi' 
kalo urumaton ra intok nano ga- 
lama'.” #@Kaa' pakasuku' lo ra 
Galilia, inuma' lo ru namagun ra 
giu' i, nga ilo pana minaya' ra 
Pangiantakan ra Paska ra Jirusa- 
lim am nakakito niak ra ngaangal' 
ondo' binaal ri Jisus i. 

4 Bagu saguli' i Jisus ra pama- 
gunan Kana, libung ru Galilia, in- 
tok nampasaukan No ra ruu' ru 
anggur intor ra timug. Giu' ra 
pekan Kapirnaum, mokoondo' 
niayuk sangulun pegawai istana 
ondo' anak no marualan. 4 Pakai- 
ning io ra minongoi 1 Jisus ra li- 
bung ru Galilia intor ra Judia, 
ongoi io uma' ri Jisus am pangki- 
mait Riso mongol ra Kapirnaum 
mamabas ra anak no ondo' ma- 
maar noyo matol. 

48 Kaa' indagu i Jisus riso, “Kalo 
mangintopot kau amun ru kalo 
makakito kau ra tatandu' am kai- 
muagan.” Taam ru pegawai i, 
“Tuan, ibok no ra kalo poyo ma- 
toi anak kuno.” 

5 Indagu i Jisus riso, “Uli' no, 
napali' noyo anak muno.” 

Nangintopot ulun i ra rinagu ri 
Jisus ni am uli' io bo. 3! Taatanga' 
io nangkiralan muli', inuma' io ru 
ulipon no rali ondo’ nagibit riso ra 
tanou, “Napali' noyo anak mu- 
no!” 

52 Am pangkuot io, “Jam kaku- 
la' anak kuno napali'?” Taam ilo, 
“Jam kasaa' tanga' ru orou ra mal' 
i nairu' salom nali.” 3 Kakara' no 
jam ragili niak inindaguan ri Jisus 

riso ra, “Napali' noyo anak mu- 
no.” Am nangintopot ilo sambaloi 
ri Jisus. 

34 Ginio noyo kaimuagan karuo 
ondo' binaal ri Jisus giu' ra libung 
ru Galilia ra lo minuli' intor ra 
Judia. 


Namabasan giu' ra 
kulam ru Bitisda 


Kalupus ragili, minongol i Jisus 

ra bandar Jirusalim koson ma- 

ya' ra rondo' pangiantakan ru uga- 
ma Jaudi. ?Giu' no, maar ra um- 
pasan ru bandar ondo' inggalanin 
ra, “Kulobon ru Domba”, mo- 
koondo' rondo' kulam, ondo' rala- 
lom ragu ru Ibrani sabiton ra 
“Bitisda'. Mamaar ra kulam ti mo- 
koondo' limo ngantulus langgar. 
3 Am masuang ulun marualan sa- 
langan-langan ak ra tulus i: ilo no 
ulun bolou, kimpo' am niak ondo' 
kalo makalulu'. [Maginaa ilo ra ti- 
mug ti luminggan. “Nga sanga- 
nuan, tumuun masundu ru Tuhan 
ra kulam no mampalinggan ra ti- 
mug. Makalinggan timug no, ulun 
marualan ondo' makapagulu tu- 
molop ra kulam mapali' intor ra 
atan ak pana maruol nali. |” 3 Giu' 
i mokoondo' sangulun ungkuyon 
ondo' talu ngoopor am balu' 
ngambilor noyo marualan. 8 Kaki- 
to ri Jisus ra parilangan 10 ra giu' 1, 
am napandayan No ra ulun no na- 
buoi noyo narualan, kuati' ri Jisus 
ulun i, “Masaga' kou kia mapali'?” 
7 Taam ulun i, “Tuan, kolondo' 
sangulun pana mampatapung 
raki' ra kulam paat ra timug no 


° maar ra umpasan ru bandar ondo’ inggalanin ra, “Kulobon ru Domba”; kaapoam: maar ra “Kulobon ru Domba” 
mokoondo' rondo' intok. / Kuukula' naskah nakalair mamparuang ra ayat ragitio. 


204 






ng 
A | 4 
Hin "l 
Hi liga, b= 
mn h 








Ralan boborok ra bandar Jirusalim (5.1) 


luminggan. Am paat aku mongol 
sosop, makasigulu noyo ulun ra 
bokon.” 

8Indagu i Jisus riso, “Sukal no, 
kayango' apin muno am ugar.” 
9 Paat ragili niayuk napali' bo ulun 
i. Kayango' no apin nali am magi- 
gugar io bo. 

Ginio nasauk ra orou Sabat. 
10 Ginio bo ra indagu tingganai ru 
ulun Jaudi rali ra ulun ondo' bagu 
ak kapali' 1, “Orou raiti' orou Sa- 
bat takau; minanggal kou no ra 
Ukum ri Musa’ ra nangkayang 
kou ra apin muno.” 

1 Kaa' taam io, “Ulun ondo' 
namabas raki' ra raitii' ni, lo noyo 
nanusub raki', kon No, “Kayango' 
apin muno am ugar.”” 
| @Pangkuot ilo riso, “Osoi na- 

nusub rirun nangkayang ra apin 
muno am mugar?” 


JUANIS 5 


3 Kaa’ ulun bagu binabas i kalo 
nakapandai osoi io, nga minongol 
1 Jisus latok ra ulun masuang ru 
giu' i. 

14 Kalo nabuoi ragili, tinuum io 
ri Jisus glu' ra Baloi Tuhan am 
ragui' no ulun i, “Napali' kono 
raino. Pai! noyo bo inganganai' 
tula mutu, koson kalo matiu' kou 
ra baal makalalaa' poyo.” 

15Ugar ulun i am pambala' ra 
tingganai ru ulun Jaudi rali, “I 
Jisus ti noyo ondo' namabas ra- 
ki'.” 16 Ginio bo ra timinalimpuun 
ilo mantipagon ri Jisus, nga nama- 
bas Io ra ulun paat ra orou Sabat. 
17 Kaa' taam i Jisus risilo, “Ama' 
Kuno magail mangandot, am Aku 
pana mangandoi.” 

18 Ragu raginio nangkinibit ra 
tingganai ru ulun Jaudi rali gu- 
mogot poyo mamatoi Riso. Nga 
sala' ka minanggal lo ak ra Ukum 
ri Musa' ra orou Sabat, kaa' 
minindagu lo poyo ra i Aki 
Kapuuno' noyo Ama' Nano: ara- 
ti" no lo galama' mogondo' ri Aki 
Kapuuno'. 


Kuasa' ru Anak 


19 Taam i Jisus risilo, “Balain ta- 
kamin tojojo: kalo makapambaal 
Anak ra atan ak pana intor ra 
kuasa' Nano galama'. Atan ondo' 
makito No baalon ru Ama', ginio 
ak baalon Nano. Nga ondo' baa- 
lon ru Ama', nogondo' niak ra 
baalon ru Anak. 2 Nga motogom 
1 Ama' ra Anak am manulu' Riso 
ra atan ak baalon Nano galama'. 
Am manulu' lo poyo ra Anak ra 
baal ondo' maatang poyo saboi 
mangimuag kau ngai'. 4 Koson i 


JUANIS 5 


Ama' mampakaluat ra ulun mina- 
toi am manaak risilo ra kaayagan, 
nogondo' niak ra Anak manaak ra 
kaayagan ra osoi ak kasagaan 
Nano. 2] Ama' kalo mangakim ra 
osol ak pana, kaa' ngaangai' kua- 
sa' mangakim no pinataak No no- 
yo ra Anak. #Ginio sinauk No 
koson ngaangai' ulun manguru- 
mat ra Anak nogondo' ra ilo ma- 
ngurumat ra Ama'. Osoi ak kalo 
mangurumat ra Anak, kalo niak 
mangurumat ra Ama' ondo' na- 
nusub Riso. 

ABalain takamin tojojo: Osoi 
ak mangkirongog ra ragu Kutu am 
mangintopot Riso ondo' nanusub 
Raki', mokoowot ulun no ra kaa- 
yagan motopot am mantilayun. 
Am kalo ukumon io, kaa' nakala- 
bus io noyo intor ra kapatayan am 
nakatalimpuun mnoyo maayag. 
25 Balain takamin tojojo: Paat no 
masuku', am sotopot no nasuku' 
noyo, ra ulun minatoi pana maka- 
pangkirongog ra bolos ru Anak ri 
Aki Kapuuno', am oso1 ak mang- 
kirongog am gumagaya', maayag 
io. Koson i Ama' noyo intaran 
ru kaayagan, nogondo' niak ra 
Anak inanian No ra kuasa’ koson 
lo ti pana intaran ru kaayagan. 
27 Nangani' lo ra Anak ra kuasa' 
mangakim, nga lo no Anak ru Ulun. 
28Pai' kau pangimuag mangkiro- 
ngog raginio, nga masuku' paat ra 
ngaangai' ulun minatoi mokoro- 
ngog ra bolos Nano. 2 Mingkual 
ilo bo intor ra lobong nilai no. 
Osoi ak nambaal ra moonsoi, lu- 
muat io am maayag, kaa' osoi ak 
nambaal ra malaat, lumuat io am 
ukumon.” 

Kaintutunan intor ri Jisus 


4 “Kalo makapambaal Aku ra 
atan ak pana maya' ra kuasa' Ku 
galama'. Kaa' mangakim Aku ra 
ulun sumugut ra nambalaan ri 
Ama' Raki'. Matimpok toojo pa- 
ngakiman Kutu, nga kalo magu- 
yum Aku ra kasagaan galama', 
kaa' kasagaan Nali ondo' nanu- 
sub Raki' i ayuk. 

3t Amun ru Aku ak galama' 
mampaintutun ra baal Kutu, kain- 
tutunan Kuno kalo maaya' into- 
poton. 2 Kaa' mokoondo' poyo 
ondo' mampaintutun intor Raki', 
am nakapandai Aku ra kaintutu- 
nan nano motopot. 33 Akau no na- 
nusub ra ulun mongol pangkuot ri 
Juanis osoi Aku, am kaintutunan 
nano intor Raki" motopot. % Aku 
kalo pana paintutunon ru ulun, 
kaa' raguon Ku gitio, maa' raginio 
bayagon kau. #1 Juanis i koson 
ra lampung ondo' mapaang am 
mampakasinda, kaa' sangkinolor 
ak akau masaga' siminia' ra sinda 
nali. 3? Kaa' mokoondo' kaintutu- 
nan ra bokon ondo' maatang poyo 
intor ra kaintutunan ri Juanis i. lo 
ginio atan ondo' baalon Kutu, 
ondo' pinalansan ri Ama' Raki', 
ngaangal' ti mampainono' ra i 
Ama' noyo nanusub Raki'. 37 Am 
i Ama', ondo' nanusub Raki', lo 
no galama' mampaintutun Raki'. 
Akau kalo poyo igondo" pokoro- 
ngog ra bolos Nali kaapoam paka- 
kito ra bulos Nali. 3Ragu Nano 
kalo sumoroi ra guang min, nga 
kalo mangintopot kau Riso on- 
do' sinusub Nali. 3 Gumogot kau 
mintutun ra Alkitab nga indos 

min koson raginio akau mokoo- 
wot ra kaayagan motopot am 
mantilayun. Sotopot no Alkitab 
noyo mampaintutun Raki', @ kaa' 
marara' kau matong Raki' koson 
mokoowot ra kaayagan motopot. 
#1 Kalo makiompor Aku ra ulun. 
42 Kaa' koson ramuyun, nakaulig 
Aku ra kalo motogom kau ri Aki 
Kapuuno' ralalom ru guang min. 
43 Aku minatong mansail ra kuasa' 
ru Ama' Ku, kaa' kalo inapu min 
Aku. Kaa' amun ru mokoondo' 
poyo ulun ra bokon matong ramu- 
yun mansall ra kuasa' no galama', 
io apuon min. # Ati kulaan kau 
makapangintopot Raki', amun ru 
makiompor kau ak ra ulun am 
kalo makiompor kau ri Aki 
Kapuuno' ondo' rondo" ak. 4# Pai' 
kau pangkara' ra Aku manguu' ra- 
muyun ra pinaguluan ru Ama' Ku. 
I nabi' Musa' ondo' manguu' ra- 
muyun, io no ondo' lalansanin 
min. # Amun tojojo kau nanginto- 
pot ri Musa', maaru' nangintopot 
kau niayuk Raki', nga io pana na- 
matik noyo intor Raki'. # Kaa' 
amun ru kalo nangintopot kau ra 
binatikan nali, ati kulaan akau ma- 
ngintopot ra atan raguon Kutu?” 


Nampaakan i Jisus ra 
limo ngaribu ngaulun 
(Mat. 14.13-21: Mrk. 6.30-44: 
Luk. 9.10-17) 


Kopongo ragili, siminandaup i 
Jisus ra Tasik CGalilia, ondo' 
inggalanin poyo ra tasik Tibirias. 
Masuang ulun saguguluyur mi- 
naya' Riso nga nakakito ilo ra kai- 
muagan No paat lo namabas ra 

ulun marualan rali. 3Pagaloi bo i 
Jisus am maamaya' No rali ra bu- 
lur am panturung lo ra giu' i. 
4Paat ragili maar noyo Pangianta- 
kan ra Paska. 3 Pampulolou i Jisus 
am kakito no ulun saguguluyur 
matong Riso. Ginio ra pangkuot lo 
ri Pilipus, “Ati nua' pambalian ta- 
kau ra akanon koson mapaakan ra 
ngaangai' ulun rati?” (6 Minindagu 
i Jisus koson raginii nga masaga' lo 
mangkinam ri Pilipus; kaa' lo ga- 
lama' nakapandai ra atan ondo' 
saukon No ra maagu no.) 

7 Taam i Pilipus, “Ruti' ra mo- 
kologo ruo ngaatus ruit pirok? pa- 
na kalo makaukop ra ulun rano, 
kabalu' pana sanganu ak maalap 
ru moonong ulun.” 

8 Indagu poyo sangulun maama- 
ya' No ra bokon, i Andrias, pi- 
nongkotob ri Simon Pitrus, kon 
no, ?“Giti mokoondo' sangulun 
lalaing ungkuyon ondo' makaruti' 
barli limo ngampila' am makapa- 
pait ruo ngaunor. Kaa' atan onong 
ru ginio ra suusuang ru ulun ti?” 

10[ndagu i Jisus ra maamaya' 
No rali, “Susubo' ilo manturung.” 
Masakot intok ra giu' i, bagu 
pantuturung ulun masuang am 
suang ru ungkuyon rali limo nga- 
ribu ngaulun. UBagu alapo' ri 
Jisus ruti' i, paringkuanang lo ri 
Aki Kapuuno' am tatayaro' No 
ra ulun masuang ondo' nantutu- 
rung i. Papait i pana binaal No 
koson raginii, am ngaangai' ulun 
i nangakan saboi nangaasug ilo. 
12 Kaasug ilo ngaangai' raiti, inda- 
gu i Jisus ra maamaya' No rali, 
“Luluro' min ngaangai' suo no am 


1 sampila' ruit pirok gaji‘ songorou ru sangulun kuli'. (Ilai" Matius 20.2). 

kalo bo malubat.” 13 Ginio ra lulu- 
ro' bo ru maamaya' No rali, am 
mokoondo' mopor am ruo ngam- 
bakul suang ru suo nalulur nilai 
intor ra limo ngampila' ruti' barli 
ondo' inakan ru ulun rali. 

14 Kakito ak ru ulun rali kai- 
muagan sinauk ri Jisus i, mininda- 
gu ilo, “Totopot lo ti noyo nabi” 
ondo' matong ra tana' ti!” 13 Kaa’ 
natutunan noyo ri Jisus ra Jajalin 
nilo lo masauk ra raja", ginio ra 
inggalur lo risilo am ongoi misa- 
sangulun ra kabuluran. 


Minugar i Jisus ra rasawat 
ru timug 
(Mat. 14.22-35: Mrk. 6.45-52) 


16 Paat ra palunggai', tuun maa- 
maya' ri Jisus rali saguli' ra Tasik 
Galilia. VSakoi ilo ra parau am 
sindaup ilo ra tasik i mongoi ra 
pekan Kapirnaum. Kabalu' pana 
molondom noyo, kaa' lakat ak 
poyo kalio i Jisus minatong ri- 
silo. Am paat ragili mapuor 
angin am kinulun pana lumapos. 
19 Nangkabil maamaya' rali olo- 
olo" limo kilometer noyo galur am 
kakito nilo i Jisus mugar ra rasa- 
wat ru timug. Mininggaar lo ra 
parau i am nangalaa' ilo kaga'. 
20 Kaa' indagu i Jisus risilo, “Pai' 
kau kalaa', aku noyo gitio!” ?t Gi- 
nio ra masaga' ilo mampasakoi 
Riso ra parau i am paat ragili nia- 
yuk nakasaboi parau i ra intok 
sukuan nilai. 


Ulun rali maguyum ri Jisus 


22 Paat ra suabon, ulun rali on- 
do' nombolong ra sandaup ru ta- 
T nabi": Hat 1.21. 

sik i, nakatutun ra rondo' ak pa- 
rau ra giu' i. Am nakapandal ilo ra 
minugar maamaya' ri Jisus rano 
siminakoi ra parau i, kaa' kalo 
minaya' i Jisus risilo. 3 Mokoon- 
do' kuukula' parau ra bokon intor 
ra pekan Tibirias minatong am 
raral mamaar ra intok ru Tuhan 
minindagu ra paringkuanangan ra 
ruti' ondo' inakan ru ulun ma- 
suang i. #Kaa' paat ulun rali na- 
kakito ra kalio i Jisus kaapoam 
maamaya' No rali ra giu' i, sakoi 
ilo ra parau rali am ongoi ra pekan 
Kapirnaum maguyum ri Jisus. 


I Jisus noyo ruti' ondo' 
mampakaayag 


3 Katuum ru ulun rali i Jisus 
giu' ra sandaup i, pangkuot ilo 
Riso, “Mangingila', sanggilan Kou 
pakasuku' ragiti?” 

26 Taam i Jisus, “Balain takamin 
tojojo: maguyum kau Raki', nga 
pai' ru nakarati' kau ra kaimuagan 
binaal Ku, kaa' nakaakan kau no 
ra ruti' i saboi naasug. 2? Pai' kano 
paguyum ra akanon ondo' mata- 
ki' malaat. Kaa' paguyum kano ra 
akanon ondo' tumaan, ioginio ma- 
ngani' ra kaayagan motopot am 
mantilayun. Am Anak ru Ulun no- 
yo mangani' ramuyun ra akanon 
ragitio, nga 1 Aki Kapuuno' noyo 
galama' nangiou Riso.” 

2Pangkuot ilo Riso, “Atan 
maaru' baalon mai koson sumu- 
gut tojojo ra kasagaan ri Aki 
Kapuuno'?” 

2 Indagu i Jisus, “Gitio noyo 
baalon min koson sumugut ra ka- 
sagaan ri Aki Kapuuno': pangin- 

topot kano Riso ondo' sinusub ri 
Aki Kapuuno'.” 

WCinio ra pangkuot ilo Riso, 
“Atan kaimuagan baalon Mu, 
maa' raginio makapangintopot 
akal Rirun? Ati kia rondo' baalon 
Mu? 3! Kinamatuaan maili nanga- 
kan ra manna” giu' ra intok masi- 
luk. Koson binatikan ra Alkitab, 
“Nangani' Io risilo ra ruti' intor ra 
suruga'.”” 

32 Indagu i Jisus risilo, “Balain ta- 
kamin tojojo: sala ka i Musa' ondo' 
nangani ramuyun' ra ruti' intor ra 
suruga', kaa' i Ama' Ku noyo ma- 
ngani" ramuyun ra ruti" motopot 
intor ra suruga'. 3 Nga ruti' ondo' 
taakin ri Aki Kapuuno' sotopot no 
lo ondo' timinuun intor ra suruga' 
am manaak ra kaayagan motopot 
ra ulun ru tana' ti.” 

“Ginio ra indagu ilo, “Tuan, 
kasalok no pangani' ramon ra ru- 
ti" raginio.” 

3 Indagu poyo i Jisus risilo, 
“Aku no ruti' ondo' mampakaa- 
yag. Osoi ak matong Raki', kalo 
bo maitilan, am osoi ak ma- 
ngintopot Raki', kalo bo paason. 
3? Nambala' Aku noyo ramuyun, 
ra nakakito kano Raki', kaa' kalo 
niak mangintopot kau Raki'. 
37 Moonong ulun ondo' taakin ri 
Ama' Raki', makaratong Raki'. 
Am kalo inggalarin Ku osoi ak 
pana ondo' matong Raki'. 38 Nga 
Aku ti timinuun intor ra suruga' 
sala' ka mambaal ra kasagaan Ku 
galama', kaa mambaal ra kasa- 
gaan ru lo ondo' nanusub Raki'. 
9 Gitio noyo kasagaan ru lo ondo' 

nanusub Raki': kalo matatakan 
Aku ra sangulun pana intor risilo 
ngal” ondo' pinataak Raki', kaa' 
mampakaayag Aku risilo paat ra 
Orou Pupus. # Nga gitio noyo ka- 
sagaan ri Ama': moonong ulun 
ondo' makaulig ra Anak Nano am 
mangintopot Riso, mokoowot ra 
kaayagan motopot am mantila- 
yun am mampakaayag Aku risilo 
paat ra Orou Pupus.” 

41 Ginio ra pasabutok ak bo ulun 
Jaudi rali ri Jisus nga minindagu lo 
ra, “Aku no ruti' ondo' timinuun 
intor ra suruga'.” #Indagu ilo, “lo 
ti i Jisus, anak ri Jusup. Mauligan 
mai ama' am ina' Nano. Ati ku- 
laan lo makaindagu ra timinuun 
lo intor ra suruga'?” 

8 Taam i Jisus risilo, “Pai! kau 
pambubutok! #Kolondo' sangu- 
lun pana makaratong Raki', 
amun ru kalo kimaitin io ri Ama' 
ondo' nanusub Raki’ i; am ulun 
no bayagon Ku paat ra Orou Pu- 
pus no. ® Binatikan noyo ra Kitab 
ru Nabi' rali, ‘Ngaangai' ulun 
ilaan ri Aki Kapuuno'. Moonong 
ulun ondo' mangkirongog ri 
Ama' am migigila' intor Riso ma- 
tong Raki'. #Ginio sala' ka ara- 
tion ra mokoondo' noyo ulun 
nakakito ri Ama'. lo ondo' intor 
ri Aki Kapuuno' ak nakakito ri 
Ama'. #Balain takamin tojojo: 
oso1 ak mangintopot, mokoo- 
wot io ra kaayagan motopot am 
mantilayun. @ Aku no ruti' on- 
do' mampakaayag. # Kinamatuaan 
min rali minatoi niayuk, kabalu' 
pana nangakan ilo ra manna giu' 


“ manna: Tlai' kamus. ! sala kai Musa" ondo’ nangani’ ramuvun: kaapoam: ondo’ tinaakan ri Musa ramuyun 


sala' ka... 

ra intok masiluk. # Kaa' ruti' on- 
do' timinuun intor ra suruga' 
sala! ka koson raginio, osoi ak 
mangakan ra ruti' ti kalo matoi. 
31 Aku no ruti"' mampakaayag on- 
do' timinuun intor ra suruga'. 
Osoi ak mangakan ra ruti' ragitio, 
maayag 10 ra mantilayun. Ruti' ra 
pataakin Kuno, io no inan Kutu, 
maa' raginio ulun ru tana' ti mo- 
koowot ra kaayagan.” 

52 Intor ra ragu Nanii, mansasa- 
ngor bagu ulun Jaudi rali ra rondo’ 
am bokon, kon nilo, “Ati kulaan 
ulun ti mampaakan ritakau ra 
inan Nano?” 

33 [ndagu i Jisus risilo, “Balain 
takamin tojojo: amun ru kalo ma- 
ngakan kau ra inan ru Anak ru 
Ulun am manginum ra raraa' 
Nano, kalo tootopot maayag kau. 
34QOsoi ak mangakan ra inan Ku 
am manginum ra raraa' Ku, mo- 
koowot io ra kaayagan motopot 
am mantilayun am bayagon Ku io 
paat ra Orou Pupus. “Nga inan 
Kutu noyo akanon ra motopot, 
am raraa' Kutu pana inumon ra 
motopot. 56 Osoi ak mangakan ra 
inan Kutu am manginum ra raraa' 
Kutu, sumorol io Raki" am Aku 
pana sumoroi riso. “| Ama' on- 
do' maayag nanusub Raki', am 
makakaayagan Aku intor Riso. 
Koson niak ra osoi ak mangakan 
ra inan Kutu, makakaayagan io 
intor Raki". 58 Gitio noyo ruti' on- 
do' timinuun intor ra suruga', lo 
ti sala ka koson ra ruti' ondo' 
inakan ru kinamatuaan min 1, on- 
do' minatoi niayuk. Kaa' ulun on- 
do' mangakan ra ruti' ti maayag 
ra mantilayun.” 

99 Ngaangai' ti rinagu ri Jisus ra 
lo nangila' giu' ra baloi sambaya- 
ngan giu' ra Kapirnaum. 


Ragu ondo' mangani' ra 
kaayagan motopot am 
mantilayun 


@Korongog nilo ragu ri Jisus 
nil, masuang intor ra maamaya' 
No rali minindagu, “Mapagon 
toojo pangilaan ti. Osoi tumaan 
mangkirongog raginio?” 

61 Kapandai' ri Jisus ra pasabu- 
tok maamaya' No rali ra nangilaan 
Nali, pangkuot lo risilo, “Mampa- 
kalawo kia ra guang min nangi- 
laan Kuni? 2 Atan poyo kulaan ru 
makakito kau ra Anak ru Ulun ru- 
muli' ra intor Nali? 8 Ambiluo ri 
Aki Kapuuno' noyo mangani' ra 
ulun ra kaayagan, kuasa' ru ulun 
kalo makapambaal raginio. Ragu 
Kutu intor ra Ambiluo ri Aki 
Kapuuno' ondo’ mampakaayag 
ramuyun. #Kaa' mokoondo' niak 
kuukula' ngaulun intor ramuyun 
ondo' kalo mangintopot.” (Nga 
natutunan ri Jisus intor ra talim- 
puun i, osoi kalo mangintopot 
Riso am osol mampataak Riso ra 
pantula' No rano.) 9 Indagu lo po- 
yo, “Ginio nga ra nambala' Aku 
ramuyun ra kolondo' sangulun pa- 
na makaratong Raki" amun kalo 
lowon ru Ama' Ku.” 

6ntor raginii, masuang maa- 
maya' No rali timinuliar am kalo 
bo maya" ilo Riso. 9” Bagu pangkuot 
i Jisus ra mopor am ruo ngaulun 
maamaya' No rali, “Akau pana, ma- 
saga' kau kia mangiruan Raki'?” 

Taam i Simon Pitrus Riso, 
“Tuhan, osoi poyo angayan mai? 

Ragu Muno mangani' ra kaaya- 
gan motopot am mantilayun. 
69 Raino mangintopot akai tojojo 
ra Okou no Matulai ondo' sinu- 
sub ri Aki Kapuuno'.” 

70 Indagu bo i Jisus risilo, “Ka- 
balu' pana Aku no nampili' ra- 
muyun mopor am ruo ngaulun 
ringai', kaa' sangulun intor ra- 
muyun no riwato.” 11 Judas kon 
Nati, anak ri Simon Iskariot. Nga 
kabalu' pana io sangulun intor 
ra mopor am ruo ngaulun maa- 
maya" ri Jisus, kaa mampataak 
io ri Jisus ra pantula' No rano 
ra tauli no. 


I Jisus am pabukat No rano 


7 Kopongo ragili, ongoi i Jisus ra 
ati ak intok ra libung ru Gali- 
lia. Marara' lo mongol ra Judia 
nga tingganal ru Jaudi rali ra 
giu' i gumogot mamatoi Riso. 
2 Mamaar noyo ra Pangiantakan 
Mangkalukub ra Raun.“ 3 Ginio ra 
indagu bo pabukat ri Jisus rano 
Riso, “Iruani' noyo intok ragitio 
am ongoi no ra Judia, maa' raginio 
maamaya' Mu rano pana makaki- 
to ra atan ondo' baalon Muno. 
#Kolondo' sangulun pana mam- 
buni ra baalon nano amun masa- 
ga' 10 kauligan ru ulun. Amun ru 
baalon Mu ngaangai' tatandu' ra- 
ginio, polosoo' noyo ngaangai' 
ulun ru tana' ti makapandai.” 
(Nga pabukat No rali galama' 
pana kalo nangintopot Riso.) 
6Indagu bo i Jisus risilo, “Kalo 
poyo nasuku' orou inaru' Raki', 
kaa' akau sasanggilan ayuk. 
7 Akau kalo kasisangin ru ulun ru 

tana' ti, kaa' Aku kasisangin nilo 
nga masalok Aku mampasalula' 
ra kalaatan nilono. 3Ongoi kano 
ra pangiantakan no, kaa' Aku kalo 
mokoongoi" nga kalo poyo nasu- 
ku' orou inaru' Raki'.” ? Karagu ri 
Jisus koson raginii ra pabukat No 
rano, tatang lo ra Galilia. 


I Jisus paat ra Pangiantakan 
Mangkalukub ra Raun 


10 Pakaugar ak pabukat No rano 
minongoi ra pangiantakan i, ami 
Jisus pana siminunu' niayuk. Kaa' 
kalo timinalang lo ra ulun ma- 
suang, simininok Io ak minongoi. 
1 Tingganai ru ulun Jaudi rali na- 
guguyum Riso paat ra pangianta- 
kan i, kon nilo, “Ati lo?” 

2Ulun masuang i pana po- 
sokonos ak mansunur Riso. Moko- 
ondo' mindagu ra, “Ulun moonso1 
lo.” Mokoondo' poyo bokon min- 
dagu, “Kalo! Mampakalayau Io 
ra ulun.” BKaa' kolondo' sangu- 
lun pana makakau' mansunur 
Riso ra bolos mosongou, nga na- 
laa' ilo ra tingganai ru ulun Jaudi 
rali. 

14 Naintanga' noyo pangianta- 
kan i, subol bo i Jisus ra Baloi 
Tuhan am timinalimpuun mangi- 
la'. 15 Nangimuag tojojo tingganai 
ru ulun Jaudi rali, bagu pagindagu 
ilo, “Ati kulaan ulun ti makapan- 
dai ra masuang pangilaan, kabalu' 
pana baal raginio kalo igondo' Io 
ilaa'?” 

16 Taam i Jisus, “Pangilaan Kutu 
sala' ka intor Raki', kaa' intor ri 
Aki Kapuuno' ondo' nanusub Ra- 
ki'. VOsoi ak masaga' mambaal 


#4 Ilai' kamus. ¥ kalo mokoongoi: kuukula' naskah nakalair: kalo poyo mokoongoi. 

ra kasagaan ri Aki Kapuuno', ma- 
katutun io ati intor ru pangilaan 
Kutu; intor kia ri Aki Kapuuno' 
kaapoam intor Raki' galama' 
ayuk. 18 Ulun ondo' mangila' su- 
mugut ra pangkaraan nano gala- 
ma', 1o no makiompor ayuk. Kaa' 
ulun ondo' mongompor Riso on- 
do' nanusub riso, io ti motopot 
am kalo magabau. 1? Sala' ka kia 
1 Musa' nangani' ramuyun ra 
Ukum no? Kaa' kolondo' sangu- 
lun pana intor ramuyun no guma- 
gaya' tojojo ra Ukum no. Kua 
gogot kau mamatoi Raki'?” 

@Taam ulun masuang rali, 
“Mantuyang Kou! Osoi masaga' 
mamatoi Rirun?” 

21 Taam ri Jisus, “Rondo' ak kai- 
muagan binaal Ku am nangimuag 
kau ngai'. 2] Musa' nanusub ra 
sunatin kau am ginio ra orou Sa- 
bat pana sunatin min lalaing ung- 
kuyon (sotopot no kaulayan ru 
sunat no sala' ka intor ri Musa', 
kaa' intor ra kinamatuaan ra 
galing 1). @Amun sunatin min 
lalaing ungkuyon paat ra orou 
Sabat am gitio kalo manggal ra 
Ukum ri Musa', kolondo' sasaban 
sumangit Raki' nga kinapali' Ku 
ngaangai' ra sangulun paat ra 
orou Sabat? #Langgai' min noyo 
mangakim ra ulun maya' ra atan 
ondo' makito ayuk, kaa' akimi' 
min noyo maya' ra atan ondo' 
motopot.” 


I Jisus kia Mamamayag 
ondo' sinusub ri 
Aki Kapuuno'? 


25 Mokoondo' kuukula' ngau- 
lun mamagun Jirusalim mindagu 

ra, “Sala' ka kia lo ti ondo' uyu- 
mon ru tingganai takano ra po- 
toyon? 26llai', mindagu lo -ra 
pinaguluan ru ulun masuang, am 
tingganai takano kalo niak mang- 
gal Riso. Natutunan nilo nua' ra 
lo ti noyo Mamamayag ondo' si- 
nusub ri Aki Kapuuno' i? 27 Paat 
Mamamayag no matong, kolon- 
do' sangulun pana makapandai 
ra intor nano, kaa' makapandai 
takau ngai' ra intor ru ulun ti.” 

28 Taatanga' i Jisus nangila' giu' 
ra Baloi Tuhan, pangkuot lo ra 
mosongou toojo, “Motopot kia ra 
nakaulig kau Raki' am nakapan- 
dai kau ra intor Ku? Kalo mina- 
tong Aku ra kuasa' Ku galama', 
kaa' sinusub Aku ru lo ondo' 
maintopot, am lo no kalo mauli- 
gan min. “Aku makaulig Riso, 
nga lo noyo ondo' nanusub Raki' 
am Aku ti minatong intor Riso.” 

9 Ginio ra nangkinam ilo pampa- 
rakop Riso, kaa' kolondo' sangu- 
lun pana makakau' mampaguut 
Riso, nga kalo poyo nasuku' orou 
inaru' no. 3tKaa' masuang intor 
ra ulun rali nangintopot Riso. Kon 
nilo, “Paat Mamamayag ondo' si- 
nusub ri Aki Kapuuno' i matong, 
kalo lair makapambaal lo ra ma- 
suang poyo kaimuagan intor ra 
ulun ti.” 


Maguyum ra ralan 
mamparakop ri Jisus 


32 Ulun tayar Parisi rali nokoro- 
ngog ra ati kulaan ulun rali poso- 
konos mansunur ri Jisus. Gili bo 
ra ilo am tingganai imam Jaudi 
rali nanusub ra kuukula' ngaulun 
pulis ru Baloi Tuhan mongol 

pamparakop Riso. 3 Kaa' indagu i 
Jisus, “Kalo bo mabuoi Aku soroi 
ramuyun am sumaguli' Aku Riso 
ondo' nanusub Raki’. #Uyumon 
min Aku, kaa' kalo matuum min 
Aku, nga ati angayan Kuno, kalo 
mokoongot kau.” 

3 Tingganai ru ulun Jaudi rali 
nagindagu ra rondo' am bokon, 
“Ati nua' angayan Nano sabol ka- 
lo makatuum takau Riso? Mongoi 
lo kia ra ulun Jaudi ondo' limina- 
tok ayan ra bandar ru ulun Juna- 
ni? Mongai lo kia pangila' ra ulun 
Junani? % Atan kon No ra, “Magu- 
yum kau Raki', kaa' kalo maka- 
tuum kau Raki.’ Am niak ra, 
‘Akau kalo mokoongol ra angayan 
Kuno.” ” 


Timug ondo' mampakaayag 


37 Paat ra orou namupusan ru 
pangiantakan i, ioginio orou maa- 
tang toojo, bigor i Jisus am indagu 
ra mosongou, “Osoi ak paason, 
polosoo' io no matong Raki' am 
manginum. ?8 Koson binatikan ra 
Alkitab, ‘Osoi ak mangintopot 
Raki', tumilis intor ra guang nano 
timug ondo' mampakaayag.’ ”* 
(39 Kon Nano am Ambiluo ri Aki 
Kapuuno' ondo" pootoron ra osoi 
ak ondo' mangintopot Riso. Kaa' 
paat ragili Ambiluo ti kalo poyo 
pinaator nga katulayan ri Jisus 
kalo poyo pinatalang.) 


Nagagansang ulun masuang 


@Mokoondo' kuukula' ngau- 
lun ondo' nokorongog ra ragu ni, 


JUANIS 7 


minindagu ra, “Tootopot lo ti no- 
yo Nabi’ inaanin takau.”” 

4 Kon poyo ru bokon i, “lo ti 
noyo Mamamayag ondo' sinusub 
ri Aki Kapuuno'.” 

Kaa' mokoondo' poyo minin- 
dagu ra, “Mamamayag ondo' si- 
nusub ri Aki Kapuuno' sala' ka 
intor ra Galilia. 2 Binatikan noyo 
ra Alkitab ra: Mamamayag ondo' 
sinusub ri Aki Kapuuno' intor ra 
papag ri Daut, am intor lo ra 
pamagunan Bitliim, intok ri Daut 
ragili.” 4 Am nagagansang bo ulun 
masuang nga i Jisus. # Mokoon- 
do' niak kuukula' ngaulun ma- 
saga! mamparakop Riso, kaa' 
kolondo' sangulun pana nampa- 
guut Riso. 


Tingganai ru ulun Jaudi rano 
marara' mangintopot ri Jisus 


4 Paat siminaguli' pulis ru Baloi 
Tuhan rali ondo' sinusub mampa- 
rakop ri Jisus, pangkuot tingganal 
imam am ulun tayar Parisi rali 
risilo, “Kua, kalio nai inibit min 
lo?” 

#Taam ru pulis rali, “Kalo 
igondo' akai pakaining ra sangu- 
lun makaindagu koson ra ulun 
raginio.” 

47 Indagu ulun tayar Parisi rali, 
“Akau pana pinalayau No kia? 
48 Ilai", kolondo' sangulun pana 
tingganai takau kaapoam ulun ta- 
yar Parisi rati mangintopot Riso. 
#4 Kaa' ulun masuang ondo' kalo 
makatutun ra Ukum ri Musa' ra- 
ti, mausung ilo!” 


W Ragu ni Jisus ra ayat 37-38 maaligan ra: “Ulun paason moonsoi matong Raki', am ulun mangintopot Raki’ 
moonso: manginum. Koson binatikan ra Alkitab, “Inior ra ralalom guang nano tumilis timug ondo' 


mampakaayag,” “ Ilai' 1.21. 


JUANIS 7, 8 


5 Mokoondo' sangulun intor ra 
tayar Parisi, 1 Nikodimus, ondo' 
minongoi tuum ri Jisus ragili, mi- 
nindagu risilo, %“Sumugut ra 
Ukum ri Musa', kalo makapangu- 
kum takau ra sasangulun ru kalo 
poyo morongog ragu nano am 
niak mapandayan takau atan bi- 
naal nano.” 

5 Taam ilo, “Kua saungo' mu 
lo, okou pana intor ra Galilia kia? 
Aratio' Alkitab no am mapanda- 
yan mu ra kolondo' sangulun pa- 
na nabi' matong intor ra Galilija.” 


Sangulun ruandu' 
narampatan liminapau 


[3 Am uli’ ilo ngaangai' ra baloi 
nilai sigagama', 
kaa' i Jisus minongoi ra Bulur 
Jaitun. ? Nokorondom ra sua- 
bon i, subol lo ra Baloi Tuhan am 
ulun masuang rali minatong Riso. 
Ginio ra panturung lo am tuma- 
limpuun mangila' risilo. 3 Mangi- 
ngila' ra Ukum ri Musa' am ulun 
tayar Parisi rali nagibit ra sangu- 
lun ruandu' ondo' narampatan li- 
minapau. Pabigoro' nilo ruandu' i 
ra pinaguluan ru ulun masuang. 
4Indagu ilo ri Jisus, “Mangingila', 
ruandu' ti narampatan limina- 
pau. 3Sumugut ra Ukum ri Musa”, 
ruandu' koson ragitio bobolon ra 
batu suku' matoi. Kaa' atan kia 
pangkaraan Mu raginio?”  Nang- 
kuot ilo koson raginio nga masaga' 
ilo mangkinam Riso, koson maka- 
panguu' ilo bo Riso. Kaa' kuung 1 
Jisus am batiki' no tana' i ra ka- 

lindu’ Nali. 7Pasakuot ilo ak ri 
Jisus, ginio ra bigor lo bo am inda- 
gu risilo, “Osoi ak intor ramuyun 
no ondo' kolondo' tula, io no ma- 
gulu momobol riso ra batu.” 8Ba- 
gu kuung lo saguli' am pamatik 
poyo ra tana'. 

?Kaining nilo ragu Nani, roo- 
rondo" ilo bo nangiruan ra intok i. 
Ondo' matutuo i siminigulu mu- 
gar, saboi sangulun ak bo i Jisus 
nabaya' ra ruandu' i, ondo' pari- 
bigor poyo ra giu' i. 19 Bigor i Jisus 
am indagu riso, “Ati bo giali? Ko- 
londo' kia mangukum rirun?” 

11 Taam io, “Kolondo'.” 

Kon ri Jisus, “Aku pana kalo ma- 
ngukum rirun. Raino, ugar no 
am pai' no bo pambaal ra tula.” } 


I Jisus noyo sinda ondo' 
mampakatawang ra ulun ru 
tana' ti 


NIndagu poyo i Jisus ra ulun 
masuang, “Aku noyo sinda ru ta- 
na' ti. Osoi ak maya' Raki' kalo 
mangkiralan ra kalandaman, kaa" 
mokoowot ra sinda ondo' manga- 
ni' ra kaayagan.” 

13 Ginio ra mindagu ulun tayar 
Parisi rali, “Raino Okou mampain- 
tutun ra baal Muno galama'. Kain- 
tutunan Muno kalo motopot!” 

14 Taam i Jisus risilo, “Kabalu' 
pana mampaintutun Aku ra baal 
Ku galama', ginio motopot, nga 
nakapandai Aku ra intor Ku am 
angayan Ku, kaa' akau kalo maka- 
pandai ra intor kaapoam angayan 
Ku. 13 Akau mangakim ra ulun su- 
mugut ra pamaguangan ru ulun; 


V kolondo' sangulun pana nabi! matong; Rondo" naskah nakalair: nabi" no kalomatong. “ Masuang naskah am 


alig ra ragu nakalair kolondo' tayar ragitio (8.1—11). 

Aku kalo mangakim ra osoi ak 
pana. 19Kaa' amun ru mangakim 
Aku pana ra ulun, pangakiman 
Kuno motopot, nga pai' ru Aku 
sangulun ak mangakim, kaa' i 
Ama' ondo' nanusub 1, mabaya' 
Raki’. 17 Mokoondo' binatikan 
ra Ukum ri Musa': Kaintutunan 
ru ruo ngaulun sasi’ motopot. 
18 Mampaintutun Aku ra baal Ku 
galama', am i Ama' ondo' nanu- 
sub Raki' 1 pana, mampaintutun 
niak Raki'.” 

1 Ginio ra pangkuot ilo, “Ati i 
Ama' Mu?” 

laam i Jisus, “Kalo makaulig 
kau Raki', kaapoam i Ama' Ku. 
Amun makaulig kau Raki', Ama' 
Kuno pana mauligan min niak.” 

20 Ngaangai' ti rinagu ri Jisus 
paat lo nangila' giu' ra Baloi 
Tuhan, maar ra kaban papataa- 
kan rali. Kaa' kolondo' sangulun 
pana namparakop Riso, nga kalo 
poyo nasuku' orou Nano. 


Kalo mokoongoi kau ra 
angayan Ku 


21Indagu poyo i Jisus risilo, 
“Aku ti mugar am maguyum kau 
poyo Raki', kaa' matoi kau ak 
mabaya' ra tula minno. Akau kalo 
mokoongoi ra angayan Ku.” 

22 1ndagu bo tingganai ru ulun 
Jaudi rali, “Mantuwo lo nua', ra 
minindagu lo, “Kalo mokoongoi 
kau ra angayan Ku. ” 

23 Indagu i Jisus, “Akau intor ra 
gana' ti, kaa' Aku intor ra rasa- 
wat. Akau ulun ak ru tana' ti, 


JUANIS 8 


kaa' Aku sala' ka intor ra tana' ti. 
%4 Ginio nga ra Aku minindagu 
ramuyun ra matoi kau ak ra tula 
minno. Am amun kalo mangin- 
topot kau ra “Aku noyo AKU’, 
matoi kau ak mabaya' ra tula 
minno.” 

235 Ginio ra kuati' nilo poyo, 
“Osoi Kou guat?” 

Taam i Jisus, “Intor poyo ra 
talimpuun i, nambala' Aku no ra- 
muyun!” 26 Masuang baal minno 
ondo" akimon Ku. Kaa' lo ondo' 
nanusub Raki' 1 motopot, am 
mambala' Aku ra ulun ru tana' ti 
maya' ra atan ondo' morongog 
Ku intor Riso.” 

7 Kaa' kalo nakarati' ilo ra i 
Ama' kon ri Jisus ni. #@Indagu i 
Jisus risilo, “Makainsawat min 
Anak ru Ulun no, bagu matutu- 
nan min ra “Aku noyo AKU’. Am 
Aku kalo makapambaal ra atan ak 
pana sumugut ra kasagaan Ku ga- 
lama', kaa' paraguon Ku ak ondo' 
nangilaan ri Ama' Raki'. ? Io on- 
do' nanusub Raki' i masalok ma- 
baya' Raki': kalo pinaluur No 
Aku, nga masalok Aku sumugut 
ra kasagaan Nano.” 

WKaining ak ulun rali ragu 
raginii, masuang bo nangintopot 
ri Jisus. 


I Aki Kapuuno' ondo' 
motopot ondo' mampalabus 
ra ulun 


31Kopongo ragili indagu bo i 
Jisus ra ulun Jaudi rali ondo' na- 
ngintopot Riso, “Amun gumaga- 


^ AKU: Maaru' lair inggalan ti mogondo' ra inggalan ondo' sinabit ri Aki Kapuuno" paat Jo minintalang ri Musa' 


ragili (Keluaran 3.14). 
Ku mindagu ramuyun. 


" Intor poyo ra talimpuun i, nambala' Aku no ramuyun, kaapoam Atan pi bo pakuan 


JUANIS 8 


ya' kau toojo ra pangilaan Ku, 
tootopot akau no maamaya' 
Ku. 32 Am mauligan min i Aki 
Kapuuno' ondo' motopot am gi- 
nio mampalabus ramuyun.” 

33Taam ilo, “Akai papag ri 
Abraam, kalo igondo' akai kasauk 
ra ulipon ru osoi ak pana! Atan 
kon Mu ra, 'Palabuson kau”?” 

34Taam i Jisus, “Balain taka- 
min tojojo: moonong ulun ondo' 
mambaal ra tula, uliponon 10 
ru tula. #Sangulun ulipon kalo 
mantilayun sumoroi ra baloi ru 
Tuan nano, kaa' anak ru Tuan no, 
mantilayun io. 3% Ginio ra amun 
ru palabuson kau ru Anak, bagu 
tootopot kau malabus. 3? Maka- 
pandai Aku no ra papag kau ri 
Abraam. Kaa' gumogot kau nia- 
yuk mamatoi Raki', nga kalo 
apuon min pangilaan Ku. 38 Aku 
mambala' ra atan ak pinatalang 
Raki' ru Ama' Ku; kaa' akau 
mambaal ra atan ak pinabala' ru 
ama' min ramuyun.” 

39 Taam ilo Riso, “I Abraam no- 
yo ama' mai.” 

Kaa' indagu i Jisus, “Amun too- 
topot kau papag ri Abraam, maa- 
ru' baalon min” ondo' binaal ri 
Abraam i. 4 Nampasaboi Aku ra- 
muyun ra katapatan ondo' noo- 
wot Ku intor ri Aki Kapuuno', 
kaa' gumogot kau mamatoi Raki'. 
I Abraam kalo igondo' pambaal 
koson raginio. “Am akau mam- 
baal niak ondo' baalon ru ama' 
min.” 

Taam ilo, “Pai' ru anak sawa' 
akai! Rondo' ak Ama' mai, i Aki 


t0 


Kapuuno' galama'. 

42 Kon ri Jisus risilo, “Amun too- 
topot 1 Aki Kapuuno' no Ama' 
min, tagamin min Aku, nga mina- 
tong Aku intor ri Aki Kapuuno' 
am raino soroi Aku. Kalo mina- 
tong Aku maya' ra kasagaan Ku 
galama', kaa' sinusub No Aku. 
4 Kua pai' kau pakarati' ra kon 
Kutu? Nga kalo tumaan kau 
mangkirongog ra pangilaan Ku. 
#Tingganai ru riwato no ama' 
min am maayo guang min guma- 
gaya' ra kasagaan nano. Nainta- 
ran ra galing i, mamamatoi io ak 
am kalo igondo' giminagaya' ra 
katapatan, nga kolondo' katapa- 
tan riso. Paat ra io magabau, ma- 
ya' io ak ra paliso nano, nga io no 
maabau-abau, am puun io ru 
ngaangai' abau. #Kaa' Aku min- 
dagu ra motopot. Ginio nai bo 
ra akau kalo mangintopot Raki'. 
46 Osoi intor ramuyun no mam- 
painono' ra makatula Aku? Amun 
mindagu Aku ra motopot, kua pal' 
kau pangintopot Raki'? 4 Osoi 
ak intor ri Aki Kapuuno', mang- 
kirongog ra ragu Nano. Kaa' akau 
sala' ka intor ri Aki Kapuuno', 
ginio bo ra akau kalo mangkiro- 


ngog Riso.” 
I Jisus am i Abraam 


48 Taam ilo Riso, “Motopot ra- 
gu mai ra Okou ti noyo ulun 
Samaria ondo' sinubol ru riwa- 
to.” 

Kon ri Jisus, “Sala', pai' ru 
sinubol Aku ru riwato. Aku ma- 
ngurumat ra Ama' Ku, kaa' akau 
magasab Raki'. #Kalo makiom- 
por Aku, kaa' mokoondo' noyo 


€ Amun tootopot kau...maaru' baalon min, Kuukula' naskah nakalair: Amun kau...baalo' noyo. 

gumogot ra Aku ti omporon, am 
lo noyo ondo' mangakim. “1 Ba- 
lain takamin tojojo: osoi ak guma- 
gaya' ra pangilaan Ku, ulun no 
kalo makaili' ra kapatayan.” 

52 [ndagu ilo ri Jisus, “Raino nai- 
mumuyan mal noyo toojo ra mo- 
topot sinubol Kou ru riwato! I 
Abraam galama' minatoi, nogon- 
do' niak ra nabi' rali, kaa' kamu: 
‘Osoi ak gumagaya' ra pangilaan 
Ku, ulun no kalo makaili' ra kapa- 
tayan. 3 Kinamatuaan maili i 
Abraam, am ngaangai' ru nabi' pa- 
na minatoi. Maatang Kou po kia ka 
i Abraam? Indos Mu, osoi Kou?” 

5 Taam i Jisus, “Amun ru ma- 
kiompor Aku, ginio kolondo' 
onong. Ondo' mongompor Raki', 
am i Ama' Ku. Io noyo iowon min 
ra i Aki Kapuuno' minno. 3 Akau 
kalo makaulig Riso, kaa' Aku ma- 
kaulig Riso. Amun ru mindagu 
Aku ra kalo makaulig Riso, maa- 
bau-abau Aku koson ramuyun. 
Kaa' makaulig Aku niak Riso am 
gumagaya' Aku ra ragu Nano. 
“#Kinamatuaan min i Abraam, 
naansayan ra makakito ra rata- 
ngan Ku. Nakakito io noyo am 
naansukan io.” 

37 Indagu ilo Riso, “Bai-bai Ko- 
no bo nakakito ri Abraam’ am 
umur Muno kalo poyo limo ngoo- 
por ngambilor.” 

38 Kon ri Jisus, “Balain takamin 
tojojo: ra kalo poyo inanak i 
Abraam, “Sorot Aku no'.” 

39 Ginio ra anam ulun Jaudi rali 
ra batu pomobol ri Jisus, kaa' nan- 


sibuni lo am nangiruan ra Baloi 
Tuhan i. 


JUANIS 8, 9 


Namabas i Jisus ra 
sangulun bolou 


Q Paat i Jisus nangkiralan, naki- 
to No sangulun ondo' noolou 
intor io inanak. ?Pangkuot maa- 
maya' No rano Riso, “Mangingi- 
la', osoi ra tula nangkinibit ra 
ulun ti noolou intor ra io inanak? 
Tula nano galama' kia kaapoam 
matuo nano?” 

3 Taam i Jisus, “Ulun ti noolou 
sala ka nga tula nano galama' 
kaapoam tula ru matuo nano, kaa' 
koson mansail riso paintalangon 
kuasa' ri Aki Kapuuno'. #Buoi ma- 
tawang ak poyo, itakau musiti' 
mangandol ra atan ondo' pakan- 
dain ru lo ondo' nanusub Raki' i. 
Nga matong molondom no am paat 
raginio kolondo' sangulun pana 
makapangandot. 3 Buoi Aku soroi 
poyo ra giti, Aku no mampakasin- 
da ra ulun ru tana' ti.” 

SKalupus i Jisus minindagu ra 
ngaangal' ni, pantiwog lo ra tana' 
am kutowo' no tana' 1. Bagu pa- 
kupilo' No losok i ra mato ru ulun 
i. /Indagu bo i Jisus riso, “Ongoi 
no panginjagup giu' ra kulam ru 
Siloam.” (Arati' ru Siloam no, ‘si- 
nusub'.) Ginio ra ongoi ulun i 
panginjagup am ra io minuli’, ma- 
kakito 10 no. 

8Bagu pangkuot pasambala- 
yan no rano am niak ulun ondo' 
magail nakakito riso makiki- 
taak, “Sala' ka kia ulun ragitio 
ondo' masalok manturung maki- 
kitaak?” 

9 Mokoondo' bokon mininda- 
gu, “Topot, io no.” Kaa' bokon i 


“ Kono bo nakakito ri Abraam; Kuukula' naskah nakalair: nakakito i Abraam Rirun. 


JUANIS 9 


poyo minindagu ra, “Sala', pansa- 
lu no ak ulun ti.” | 

Kaa' ulun i nangiou ra, “Aku 
noyo lo.” 

10 Pangkuot ilo riso, “Atan ku- 
laan okou makakito bo raino?” 

11 Taam io, “Ulun ondo' ingga- 
lanin ri Jisus nangkutou ra tana', 
bagu pakupilo' No losok ra mato 
kutii am poyo minindagu lo, 
“Ongoi no panginjagup giu' ra ku- 
lam ru Siloam.’ Gili ra ongoi aku 
am pakapanginjagup, makakito 
aku bo.” 

12 Pangkuot ilo, “Ati bo ulun i?” 
Taam io, “lawa.” 


Ulun tayar Parisi mintutun 
toojo ra namabasan 


13-14 Orou nangutawan ra tana' 
am namabasan ri Jisus ra ulun 
bolou i nakapaat ra orou Sabat. 
Ginio bo ibito' nilo ulun ondo' gili 
noolou ra ulun tayar Parisi rali. 
15 Kuati' ru ulun tayar Parisi ulun 
i, atan kulaan ra io makakito bo. 
Indagu io risilo, “Kinupilan mato 
kutu ru ulun i ra losok. Pakapa- 
nginjagup aku am makakito aku 
bo.” 

16Mokoondo' kuukula' ngau- 
lun intor risilo i minindagu, kon 
nilo, “Ulun ondo' nambaal ragitio 
maaru' sala' ka intor ri Aki 
Kapuuno', nga kalo gagayaan No 
aturan ru orou Sabat.” 

Kaa' kon poyo ru bokon i, “Sa- 
la', atan kulaan sangulun makatu- 
la makapambaal ra kaimuagan 
koson raginio?” Ginio ra nagagan- 
sang ilo. 

17 Bagu pangkuot poyo ulun ta- 
yar Parisi rali ra ulun 1, “Kamu, 

binabas No mato muni. Koson 
poyo raginio, guang mu, osoi lo?” 

“Io ti sangulun nabi',” kon bo 
ru ulun i. 

18 Kaa' tingganai ru ulun Jaudi 
rano kalo nangintopot ragili noo- 
lou jo am raino makakito bo, sa- 
boi piniau nilo poyo matuo nano. 
1 Ginio ra kuati' nilo, “Motopot 
kia gitio noyo anak min ondo' 
noolou intor io inanak? Amun ru 
io, atan kulaan io makakito rai- 
no?” 

20 Taam matuo nano, “lou, akal 
ra anak, am noolou io intor io 
inanak. 21Kaa' kalo nakapandai 
akai atan kulaan io makakito rai- 
no, kaapoam osoi namabas ra ma- 
to no. Moonsoi kuatin min ak io, 
nga nasukor io no; io galama' ma- 
kapambala' ramuyun.” 2 Matuo 
nano minindagu koson raginii nga 
nalaa' ilo ra tingganai ru ulun 
Jaudi rano. Nga nakapampakat ilo 
noyo ra osoi ak mangiou ra i Jisus 
noyo Mamamayag ondo' sinusub 
ri Aki Kapuuno', inggalarin ulun 
no mumpos ra baloi sambaya- 
ngan. 3 Ginio nga minindagu bo 
matuo nano ra, “Kuati' min ak io, 
nasukor io no.” 

24 Bagu piawo' nilo poyo ulun 
binabas ni am kon nilo riso, “Pa- 
gibot no mansail ra inggalan ri Aki 
Kapuuno' ra mindagu kou ra mo- 
topot! Nga nakapandai akai noyo 
ra ondo' namabas rirun i ulun 
makatula.” 

25Taam io, “Makatula lo kia 
kaapoam kalo, ginio kalo maka- 
pandai aku, ondo' ak napandayan 
ku; ra gili noolou aku, kaa' raino 
makakito aku bo.” 

26 Ginio ra kuati' nilo poyo ulun 
i, “Atan binaal No rirun? Ati ku- 
laan Io namabas ra mato muno?” 

27 Kon ru ulun i, “Nakapamba- 
la' aku no ramuyun, kaa' kalo 
nangkirongog kau. Kua poyo pa- 
kibala' kau? Masaga' kau lair su- 
mauk ra maamaya' No rano?” 

28 Kaa' nangiis ilo riso, kon nilo, 
“Okou noyo maamaya' Nano, 
kaa' akai ti maamaya' ri Musa'. 
29 Akai nakapandai ra i Aki 
Kapuuno' minindagu ri Musa', 
kaa" ulun raginio kalo nakapandai 
akai ra intor no.” 

2 Indagu bo ulun i, “Makaimu- 
muag tojojo ragu min ti. Kua pai' 
kau pakapandai ra intor ru ulun i 
ondo' namabas ra mato kutii? 
3! Nakapandai takau ra kalo ro- 
ngogon ri Aki Kapuuno' ulun ma- 
katula. Ondo' ak iowon no ulun 
ondo' mangurumat Riso am niak 
mambaal ra kasagaan Nano. 32 In- 
tor poyo ra tana' ti biningkal, kalo 
igondo' korongog ra mokoondo' 
sangulun makapamabas ra mato 
ru ulun ondo' noolou intor ra io 
inanak. 3 Amun ru ulun no sala' 
ka intor ri Aki Kapuuno', kolon- 
do' atan-atan mabaal No.” 

34 Kon nilo riso, “Okou ti maka- 
tula noyo intor ra okou inanak ak 
poyo, am mangila' kou bo kia 
ramon?” Bagu ininggalaran nilo io 
mumpos ra baloi sambayangan i. 


Bolou ra pagilangan ri 
Aki Kapuuno' 


3 Pakaining i Jisus raginio, tuu- 
mo' No ulun i am kuati' no, “Ma- 
ngintopot kou kia ra Anak ru 
Ulun?” 


JUANIS 9, 10 


3% Jaam ulun i, “Tuan, balai' 
aku osoi lo am mangintopot aku 
bo Riso.” 

37 Indagu bo i Jisus riso, “Naka- 
kito kono Riso am lo noyo maki- 
mansunur rirun raino.” 

38 Kon ru ulun i, “Tuhan, ma- 
ngintopot aku.” Am igulatur io bo 
ra pinaguluan ri Jisus. 

3 Kon ri Jisus, “Aku minatong 
ra tana' ti mongoi pangakim, ko- 
son ulun noolou makakito am 
ulun makakito moolou bo.” 

#@ Kuukula' ngaulun tayar Parisi 
ondo' soroi ra giu' i, nakaining ra 
rinagu Nani. Ginio ra pangkuot 
ilo Riso, “Atan, akai ti bolou kia 
rokoon Mu?” 

#1 Taam i Jisus, “Amun ru noo- 
lou kau, kolondo' tula min. Kaa' 
nakaindagu kano ra kalo noolou 
kau, ginio ra tula minno pana tu- 
milayun ak bo.” 


Abig ra domba am 
magagalung 


10” takamin  tojojo: 
ulun ondo' sumubol ra 


kandang ru domba kalo maya' ra 
kulobon, kaa' mangkiwa' ak ra 
tembok, io no sangulun mantata- 
kou am mampapagaau. ?Kaa' 
ulun ondo' sumubol maya' ra 
kulobon, io no magagalung ra 
domba rano. 3lo no ukabin ru 
magagalung ra kandang no. Am 
domba rali pana mokorongog ra 
bolos nano ra io mampiau ra ing- 
galan nilo sigagama', am ibiton 
no ilo mingkual. #Maingkual no 
domba rali, magulu bo magaga- 
lung no am sumunu' ilo riso nga 
mauligan nilo bolos nano. 3 Kaa' 


JUANIS 10 


marara' ilo maya' ra ulun bokon 
am magiru' ilo intor riso, nga kalo 
mauligan nilo bolos nano.” 

5Citio noyo abig ondo' pinatu- 
nung ri Jisus risilo, kaa' kalo na- 
ngarati' ilo ra kon Nali. 


I Jisus noyo magagalung 
ra moonsoi 


7Ginio ra indagu poyo i Jisus, 
“Balain takamin toj0j0: Aku noyo 
kulobon ru domba. 8Ngaangal' 
ondo' nakasigulu Raki", ilo ti man- 
tatakou am mampapagaau ayuk, 
kaa' kalo nangkirongog domba rali 
risilo. ? Aku noyo kulobon. Osoi ak 
mangintopot Raki', bayagon 10, 
mingkual am sumubol am poyo 
makaakanon io. 1@Mantatakou 
matong mongoi pantakou, ma- 
matoi am mampalunsai. Kaa' aku 
minatong koson ilo ondo' o 

rongog Raki" mokoowot ra kaaya- 
gan, io no kaayagan ondo' mala- 
baan. 

11 Aku noyo magagalung ra 
moonsoi, am mmagagalung ra 
moonsoi mampataak ra painawo 
Nano ra domba No rano. 1? Kaa' 
ulun gajiin, ondo' sala' ka magaga- 
lung kaapoam tatangan ra domba 
rano, pai' ru koson raginio. Paat 
makito no taani matong iruanin 
no ak domba rano am magiru' io. 
Ginio ra saamon am pantutuliaron 
bo domba rano ru taani no. 13 Ma- 
giru' io nga ulun gajun 10 ak am 
pai' ru karaan pi bo domba rano. 
14 Aku noyo magagalung ra moon- 
soi. Koson ri Ama' makaulig Raki' 
am Aku makaulig ri Ama', mogon- 
do' niak ra Aku pana makaulig ra 
domba Ku rano am ilo niak ma- 
kaulig Raki’. WAm Aku mampa- 

Magagalung ra moonsoi (10.11) 

taak ra painawo Ku risilo. 16 Am 
makadomba Aku poyo ra bokon 
ondo' kalo nakaaya' ra tayar ragi- 
tio. Ilo pana musiti' Ku ibiton, am 
mokorongog ilo bo ra bolos Ku. Ilo 
ti simpungon Ku am rondo' ak 
magagalung risilo. 

17] Ama' motogom raki' nga 
mampataak Aku ra painawo Ku 
koson maayag Aku saguli'. 18 Ko- 
londo' sangulun pana makapa- 
matoi Raki' amun kalo iowon Ku. 
Maya' ra kasagaan Ku galama' 
mampataak Aku ra painawo Ku. 
Makakuasa' Aku mampataak ra 
palnawo Ku am maayag saguli'. 
Ginio noyo nanusuban Raki' ru 
Ama' Ku.” 

19 Ginio ra nagagansang bo ulun 
Jaudi rali. 2 Masuang intor risilo 
minindagu ra, “Sinubol lo ru ri- 
wato! Mantuyang lo! Kua pang- 
kirongog kau Riso?” 











JUANIS 10 


41Kaa' bokon i poyo mininda- 
gu, “Sala', ulun sinubol ru riwato 
kalo makaindagu koson raginio. 
Kalo noyo lair mamabas riwato ra 
ulun bolou.” 


I Jisus kalo inapu ru ulun 
Jaudi rali 


2 Nasuku' noyo Pangiantakan 
Pangurumatan ra Baloi Tuhan 
giu' ra Jirusalim. lo no nakapaat 
ra musim masimu'. 4 Minugar- 
ugar 1 Jisus ra langgar ru Baloi 
Tuhan ondo' inggalanin ra Lang- 
gar Salomo. 24 Bagu tingganai ru 
ulun Jaudi rali liminimpu ri Jisus, 
indagu ilo Riso, “Kula' poyo buoi 
ru kaimamangan mai ti? Pambala' 
no toojo ramon, motopot kia ra 
Okou no Mamamayag ondo' si- 
nusub ri Aki Kapuuno'?” 

25 Taam i Jisus, “Nambala' Aku 
noyo ramuyun, kaa' kalo nangin- 

Langgar Salomo (10.23) 


JUANIS 10, 11 


topot kau. Ondo' baalon Ku man- 
sail ra kuasa' ru Ama' Ku, ginio 
noyo mampaintutun Raki". 2? Kaa' 
kalo niak mangintopot kau nga 
akau sala! ka domba Ku. 7 Dom- 
ba Ku rano mangkirongog ra bo- 
los Kuno: makaulig Aku risilo am 
maya' ilo Raki'. 4 Mangani' Aku 
risilo ra kaayagan mantilayun ko- 
son kalo mapuso ilo. Am kolondo' 
noyo mampagaau risilo intor Ra- 
ki'. 2] Ama' Ku ondo' nampa- 
taak risilo Raki', maayo poyo‘ 
intor ra ngaangai'. Ginio ra kolon- 
do' noyo mampagaau risilo intor 
ri Ama'. Aku am i Ama' no 
rondo" ak.” 

31 Nga raginii, tingganai ru ulun 
Jaudi rali nanganam ra batu koson 
momobol ri Jisus. 2 Kaa' indagu i 
Jisus risilo, “Masuang binaal Ku ra 
moonsoi maya' ra nanusuban ri 
Ama': ati kia rondo' binaal Kuli ra 
akau momobol bo Raki'?” 

33 Taam ru ulun Jaudi rali, “Sala' 
ka binaal Mu ra moonsoi pamaba- 
lan mai Rirun, kaa' nga nagasab 
Kou tupo ri Aki Kapuuno'. Okou 
ti ulun ayuk, kaa' makimogondo' 
Kou bo ri Aki Kapuuno'.” 

34 Indagu i Jisus risilo, “Kalo kia 
binatikan noyo ra Ukum ri Mu- 
sa', kon ri Aki Kapuuno', “Akau 
no tuhan’? 3 Nakapandai takau 
no ra ragu ru Alkitab kalo malu- 
lu". I Aki Kapuuno' galama' nam- 
piau risilo ra tuhan, ioginio ulun 
rali ondo' nampasukuan no ra ra- 
gu Nano. % Aku pinili' am sinu- 
sub ri Ama' matong ra tana' ti. 
Kua indagu kau ra magasab Aku 

ri Aki Kapuuno' ra ragu Kuli, “Aku 
ti Anak ri Aki Kapuuno”? 3 Amun 
ru kalo mambaal Aku ra kandoi ri 
Ama', pai kano pangintopot Ra- 
ki'. #Kaa' amun ru baalon Ku, 
am kalo mangintopot kau ra ragu 
Kutu, pangintopot kano Raki' ra 
binaal Kuli. Bagu makapandai am 
makarati' kau ra i Ama' masim- 
pung Raki', am Aku pana masim- 
pung ri Ama'".” 

39 Nangkinam ilo poyo pampa- 
rakop ri Jisus, kaa' kalo naalap 
nilo. 

40 Bagu saguli' i Jisus ra sandaup 
ru Sungoi Jordan, nampariwan ri 
Juanis ra ulun ragili, am ayan lo 
ra giu' į. “ Masuang ulun mino- 
ngoi Riso, am kon nilo, “I Juanis 
no kalo nambaal ra kaimuagan, 
kaa' ngaangai' rinagu nali intor ra 
ulun ti motopot.” 2 Am masuang 
ulun ra gju’ 1 nangintopot ri Jisus. 


Pinatayan ri Lajarus 


1 1 12 Mokoondo' sangulun ung- 
kuyon makainggalan ri La- 
jarus ondo' marualan. lo ti intor ra 
pamagunan Bitania am pagaka' io 
ri Maria am i Marta. I Maria ti 
noyo ondo' nampabuur ra umau 
maamis owou ra kalayam ru 
Tuhan, am piiri' no ra abuk nali. 
3 Magaka' ra ruandu' ti napasaboi 
ra bilin ri Jisus ra; “Tuhan, rangan 
ra tagamin Muno marualan.” 
4Pakaining i Jisus ra bilin i, inda- 
gu Io, “Maruol ragitio kalo mang- 
kinibit ra kapatayan; kaa' mansail 
ragitio katulayan ri Aki Kapuuno' 
am Anak Nano pakitonon.” 


ĉ ] Ama' Ku ondo’ nampataak risilo Raki', maayo poyo; Kuukula' naskah nakalair: Ondo' tinaakan Raki" ri Ama”, 


maayo poyo. 

3 Motogom toojo i Jisus ri Mar- 
ta, 1 Maria am i Lajarus. #Kabalu' 
pana nokorongog lo ra i Lajarus 
marualan, siminingon lo soroi ra 
glu i buoi karuaan poyo. 7 Kalupus 
ragili, indagu i Jisus ra maamaya' 
No rano, “Saguli' takau ra Judia.” 

8Taam maamaya' No rano, 
“Mangingila', kalo poyo nabuoi ra 
bobolon kou raan ra batu ru ulun 
Jaudi rali am raino rumuli' kou po 
kia ra giu’ i?” 

? Kon bo ri Jisus, “Orou ti mata- 
wang mopor am ruo nganjam. 
Amun sasangulun no mugar ra 
matawang, kalo makasaru io, nga 
makito no ralan. 1Kaa' amun sa- 
sangulun no mugar ra molondom, 
makasaru io, nga kolondo' sinda ri- 
so. 11 I Lajarus rangan takano nom- 
bolong, am ongoyon Ku io karato’.” 

12 Ginio ra indagu maamaya' 
No rano, “Mangingila', amun 
nombolong i Lajarus, mapali' io ra 
maagu no.” 

13 Kaa' ondo' kon ri Jisus nii am 
minatoi noyo 1 Lajarus. Kaa' indos 
nilo, kon Nanii, nombolong ak 
toojo i Lajarus. 1 Ginio ra pamba- 
la" tojojo i Jisus risilo, “Minatoi 
noyo i Lajarus. 19 Kaa' naringkua- 
nang Aku niak ra kalo nokosoroi 
ra glu' 1, maa' raginio manginto- 
pot kau. Raino ongoi takau ra 
Intok ri Lajarus no.” 

16 Ginio ra i Tomas, ondo' niak 
sabiton Magapir, minindagu io ra 
maamaya' ra bokon rano, “Ibok, 
marurumar takau matoi!” 


I Jisus noyo kaayagan saguli' 


17 Pakasaboi i Jisus ra giu' i, ilai' 
No naapatan noyo i Lajarus lino- 


JUANIS 11 


bong. 18 Pamagunan Bitania ti olo- 
olo' talu kilometer galur intor ra 
Jirusalim. 1? Masuang ulun Jaudi 
minongoi panimayo ri Maria ami 
Marta nga ra pinatayan ru paga- 
ka' nilai, i Lajarus. 

0 Pakaining ak i Marta ra naka- 
ratong noyo i Jisus, ongoyo' no 
umaa', kaa' i Maria soroi ak ra 
baloi. 2?! ĮIndagu i Marta, “Tuhan, 
amun ru nokosoroi kou ragiti, 
maaru' ungkuyon mai kalo matoi. 
22 Kaa' makapandai aku ra raino ti 
pana iowon ri Aki Kapuuno' atan 
ayuk kitaakon Mu Riso.” 

23 Taam i Jisus, “Pagaka' muno 
bayagon saguli'.” 

#Kon ri Marta, “lou, makapan- 
dai aku i Lajarus bayagon saguli' 
paat ra ulun namagatoi paluaton 
ra Orou Pupus.” 

235 Indagu i Jisus, “Aku noyo 
mampakaayag ra ulun minatoi am 
manaak ra kaayagan. Osoi ak ma- 
ngintopot Raki', kabalu' pana ma- 
toi ulun no, maayag Io saguli'. 
26 Am osoi ak maayag am mangin- 
topot Raki', kalo mantilayun io ma- 
toi. Mangintopot kou kia ragitio?” 

2 Kon ri Marta, “lou Tuhan, 
mangintopot aku ra Okou noyo 
Anak ri Aki Kapuuno', Mamama- 
yag ondo' inaru' noyo matong ra 
tana' ti.” 


Nantangi' i Jisus 


?8 Karagu ri Marta nii, ongoyo' 
no sinoko' piawo' pongkotob na- 
no 1 Maria. Kon ri Marta riso, 
“Sumuku' noyo Mangingila' am 
mompoongoil lo rirun.” 2 Kaining 
ak ri Maria, ingkakat io am pagin- 
dibok ongoi uma' ri Jisus. #Paat 


JUANIS 11 


ragili kalo poyo nakasuku' lo ra 
pamagunan no. Lakat lo ak poyo 
soroi ra intok inumaan ri Marta 
Riso. 3?Ulun Jaudi rali, ondo' 
namparangan ri Maria ra baloi 1, 
nakakito riso nagindibok mining- 
kakat am ingkual, bagu sunu' ilo 
riso. Indos nilai mongol 10 panta- 
ngi' ra kalabangan ri Lajarus. 

32 Pakasuku' io ra intok ri Jisus 
am kakito no, igulatur 10 ra pina- 
guluan Nali am indagu, “Tuhan, 
amun ru nokosoroi Kou ragiti, maa- 
ru" ungkuyon mai kalo matoi.” 

33 Paat | Jisus nakakito riso nan- 
tangi', am niayuk ulun Jaudi rali 
ondo' nababaya' riso 1 nantata- 
ngi', mangiluk toojo guang Nali 
am makaasi' lo. 34 Pangkuot lo bo 
risilo, “Ati nampalabangan min 
riso?” 

Taam ilo, “Ibok, ongoyo" takau 
ilai', Tuhan.” 

35 Pantangi' bo i Jisus. 3 Indagu 
ulun Jaudi rali, “Ilai', mumpara' 
bo togom No ri Lajarus!” 

37 Kaa' kon ru bokon i, “Mama- 
bas lo ra mato ru ulun bolou, kaa' 
kua pai' No kaalap ra inga' pina- 
tayan ri Lajarus 1?” 


I Lajarus binayag saguli' 


38 Mulu' poyo ngiluk ru guang ri 
Jisus, bagu ongoi Io ra kalabangan. 
Lobong i rondo' luang batu ondo' 
inangaban ra batu maayo. 3 Inda- 
gu i Jisus, “Insiro' min batu no.” 

Kaa' i Marta, pagaka' ru mina- 
toi i, timinaam, “Tuhan, maaru' 
mootong noyo bangkai no, naapa- 
tan noyo io linobong.” 

#Indagu i Jisus, “Sala' ka kia 
nambala' Aku no rirun, amun 

mangintopot kou, makakito kou 
ra kuasa' ri Aki Kapuuno'?” #In- 
siro' nilo bo batu 1. Bagu panti- 
ngaa' i Jisus ra limbowon am 
indagu, “Ama', paringkuanangan 
Ku Rirun, nga rinongog Mu noyo 
pakiasian Ku. 4 Nakapandai Aku 
ra masalok Kou mangkirongog ra 
pakiasian Ku. Kaa' rinagu Ku kon 
raginii, koson giatilo ondo' soroi 
ragiti mangintopot ra Okou noyo 
nanusub Raki'.” 4 Bagu golok io, 
“Lajarus, ingkual!” #Ingkual bo 
ulun minatoi i. Kalindu' am kala- 
yam nali lakat ak poyo nakulum- 
put ra konoon mapulak am bulos 
nali pana nakulumput ra konoon. 
Kon ri Jisus ra ulun rali, “Iruo' 
min konoon rano am polosoo' io 
luminjau.” 


Nampapakatan mamatoi 
ri Jisus 
(Mat. 26.1-5; Mrk. 14.1-2: 
Luk. 22.1-2) 


4 Masuang ulun Jaudi ondo' 
minatong ra intok ri Maria am 
nakakito ra nasauk nii, nanginto- 
pot ri Jisus. 4 Kaa' kuukula' ngau- 
lun intor risilo i siminaguli' am 
pambala' ra ulun tayar Parisi ra 
binaal ri Jisus i. 4 Ginio ra ulun 
tayar Parisi am tingganai imam 
Jaudi rali miting ra Majlis Ugama. 
Kon nilo, “Atan nua' baalon ta- 
kau? Ilai', masuang kaimuagan bi- 
naal ru ulun ti. 48 Amun polosoon 
takau ak lo, ngaangai' ru ulun 
mangintopot Riso. Pupus no, 
tingganai ru pagun Roma mongol 
pampalunsai ra Baloi Tuhan ta- 
kau am mamuso ra ngaangai' bu- 
lu takau.” 

@Kaa' sangulun intor risilo i, 
makainggalan ri Kayapas, io no 
Tingganai maayo imam Jaudi 
paat ra bilor ragili, minindagu, 
“Akau ti kolondo' katandaan! 
“Kalo kia matutunan min ra 
moonsoi poyo sangulun suali ak 
matoi intor ra ngaangai' ru bulu 
mapuso?” #4 Sotopot no rinagu 
nati kalo sumugut ra pangkaraan 
nali galama', kaa' koson sangulun 
Tingganai maayo imam Jaudi bi- 
lor ragili, nambala' io ra i Jisus ti 
potoyon koson ra kaatangan ra 
ulun Jaudi. 3? Am sala' ka manga- 
ngalig ra ulun Jaudi ak, kaa' koson 
manimung ra ngaangai' anak ri 
Aki Kapuuno' ondo' nantutuliar 
rali. 

33 Intor orou ragili niak tingga- 
nai ru ulun Jaudi rali nampapakat 
mamatot ri Jisus. 4 Ginio ra i Jisus 
kalo bo minintalang ra ulun ma- 
suang ra Judia, kaa' minongoi Io 
ra pekan Ipraim, maar ra intok 
masiluk, am ayan Io ra giu' i na- 
baya' ra maamaya' No rano. 

S Paat ragili Pangiantakan ra 
Paska mamaar noyo, am masuang 
ulun intor ra moonong pamagu- 
nan minongoi ra Jirusalim. Maya' 
ilo ra kaulayan pambaguan ra kalo 
poyo masaboi pangiantakan no. 
36 Naguyum ilo ri Jisus, am paat 
ilo timinimung giu' ra Baloi 
luhan i, nangkukuot ilo ra rondo' 
am bokon, “Atan guang mu? Ma- 
tong lo nua' ra pangiantakan ti?” 
9 Nga mokoondo' noyo susuban 
intor ra tingganai imam am ulun 
tayar Parisi rali, ra osoi ak maka- 
pandai ra ati i Jisus, musiti' mam- 
bala’ koson marakop nilo lo. 


JUANIS 11, 12 


Inumau i Jisus ra umau 
maamis owou ta Bitania 
(Mat. 26:5-13: Mrk. 14.3-9) 


1 2 ngoorou poyo Pa- 


ngiantakan ra Paska, mino- 
ngoi 1 Jisus ra Bitania, pamagunan 
ri Lajarus ondo' binayag no sagu- 
ki". Giu' i pinaakan nilo lo. I Mar- 
ta nampasulung ra akanon liliwa' 
i Lajarus mabaya' ra tambului rali 
nagayam ri Jisus. 3 Bagu alapo' ri 
Maria sambutul umau maamis 
owou narwastu ondo" mologo kaga' 
makasuang satanga' liter. Pabuu- 
ro" no ra kalayam ri Jisus, am piiri’ 
no ra abuk nali. Am raginio owou 
ru umau i maalok ra ngaangai' in- 
tok ru baloi i. #Kaa' i Judas Iska- 
riot, sangulun intor ra maamaya' 
ri Jisus, ondo' mampataak Riso ra 
pantula' No rano ra maagu no, 
minindagu ra, 3“Kua pai' talano' 
umau no ra logo talu ngaatus ruit 
pirok, am ruit no pataakon ra ulun 
kunsikang rano?” #Rinagu no ginio 
sala' ka nga masaga' io manginda- 
ngan ra ulun kunsikang. kaa' soto- 
pot no io sangulun mantatakou. lo 
ti mampaguut ra rumpit nilai, am 
maindalom io noyo mantakou ra 
ruit ondo' pinabulian riso. 

7 Kaa' indagu i Jisus riso, “Polo- 
soo' to ak! Mambaal io raginio 
koson ra mangkara' ra orou pam- 
palabangan Raki'! 8Nga ulun 
kunsikang rano masalok soroi ra- 
muyun, kaa' aku kalo.” 


Nampapakatan mamatoi 
ri Lajarus 
? Masuang ulun Jaudi nakai- 
ning ra i Jisus soroi ra Bitania. 


JUANIS 12 


Gili ra ilo pana minongoi ra giu' 
i, am sala' ka nga ri Jisus ayuk, 
kaa' masaga' ilo niak magilong 
ri Lajarus ondo' binayag saguli' 
ri Jisus. |0Kaa' tingganai imam 
Jaudi rali gumogot mamatoi ri 
Lajarus poyo. N Nga io ti noyo 
nangkinibit ra masuang ulun 
Jaudi nangiruan risilo am na- 
ngintopot ri Jisus. 


Inurumat toojo i Jisus giu' 
ra Jirusalim 
(Mat. 21.1-11: Mrk. 11.1-11, 
Luk. 19.28-40) 


1210 suabon ragili, ulun ma- 
suang ondo' minongoi pangian- 
tak ra Paska, nakaining ra 1 Jisus 
taatanga' mangkiralan mongol ra 
Jirusalim. 13 Alapo' nilo raun pal- 
ma am ongoi uma' Riso, golok ilo, 
“Omporo' noyo i Aki Kapuuno'! 
Kabarakat noyo lo ondo' matong 
mansail ra inggalan ru Tuhan! 
Kabarakat noyo raja! ru Israil!” 

14 Paat ragili natuum ri Jisus sa- 
nginan kaladai mamulok am ku- 
ral' no kaladai i, koson binatikan 
noyo ra Alkitab, 

15 “Pai' kalaa' mamagun ru 

bandar Sion!’ 
Ilai', mokoondo' raja' 
min matong 
nangura' ra sanginan 
kaladai mamulok!” 

16 Maamaya' No rano kalo na- 
karati' kua baalo' no ginii. Kaa' 
kalupus ak katulayan ri Jisus pi- 
naintalang mansail ra pinatayan 
am linuatan Nano, kakara' nilo bo 
ragu ru Alkitab ra ngaangal' ti 
binaal nilo Riso. 


Í Hai" kamus. 

17 Nantunung poyo ulun rali 
ondo' nakasaang paat i Jisus nam- 
piau ri Lajarus miningkual ra lo- 
bong am namayag riso saguli'. 
18 Ginio nga ra ulun masuang rali 
minuma' ri Jisus, nga nakaining 
ilo ra lo no ondo' nambaal ra 
kaimuagan i. UBagu ulun tayar 
Parisi rali nagindagu ra rondo' am 
bokon, kon nilo, “Ilai', ngaangai' 
ulun ru tana' ti maya' bo Riso. 
Banangan takau ak!” 


Kuukula' ngaulun Junani 
naguyum ri Jisus 


#@Kuukula' ngaulun Junani pa- 
na minongoi ra Jirusalim koson 
maya' sambayang ra pangjanta- 
kan i. ?! Minongoi ilo uma' ri Pili- 
pus am indagu ilo, “Tuan, masaga' 
akai toojo tumuum ri Jisus.” (I Pi- 
lipus ti intor ra pamagunan Bitsai- 
da, libung ru Galilia.) 

20Qngoi balai' ri Pilipus i An- 
drias, am ongoi ilo pambala' ri 
Jisus. 3 Indagu i Jisus risilo, “Na- 
suku' noyo orou ra Anak ru Ulun 
katulayon. “#Balain takamin tojo- 
jo: amun sangunor gandum kalo 
tiason ra tana', kalo matoi io am 
sangunor io ayuk. Kaa’ amun tia- 
son am matoi io, manangkawa' 10 
ra masuang. ?5 Ginio mogondo' 
niak ra osoi ak motogom ra kaa- 
yagan nano galama', matatakan 
jo ra kaayagan nano. Kaa' osoi ak 
mampataak ra kaayagan no giti ra 
tana' ti, makaapu io ra kaayagan 
mantilayun. 26 Osoi ak mangan- 
doi Raki' musiti' io maya' Raki’, 
bagu ati ak angayan Kuno, soroi 
mangangandoi Ku rano. Am i 

Ama' Ku mangurumat ra osoi ak 


ondo' mangandoi Raki'.” 
Nambala' i Jisus ra 
patayan Nano 


27 “Maimamang Aku raino. 
Atan nua' raguon Kutu? Raguon 
Ku kia, “Ama', pai' Aku paintu- 
maa" ragitio”? Kalo, gitio ra aku 
minatong, koson makaili' aku ra 
kaimboloon ti. 28 Ama', pakitono' 
noyo katulayan Muno.” 

Bagu mokobolos intor ra suru- 
ga', “Pinakito Ku noyo katulayan 
Kuno, am pakitonon Ku poyo.” 

2 Ulun masuang ondo' soroi ra 
glu' 1 nakaining ra bolos i. Gili ra 
kon nilo, “Tingkalur.” Kaa' mo- 
koondo' niayuk minindagu, “ Ma- 
sundu minindagu Riso.” 

4 Kaa' indagu i Jisus risilo, “Bo- 
los naining i sala ka manginda- 
ngan Raki', kaa' mangindangan 
ramuyun. 3! Raino ti noyo panga- 
kiman ra ulun ru tana' ti: raino ti 
alapon noyo kuasa' intor riso on- 
do' manguasa' ra tana' ti. 2 Am 
paat ra Aku ti painsawaton intor 
ra tana", poongoyon Ku ngaangai' 
ulun Raki'.” 3Rinagu No koson 
raginio koson mambala' ra atan 
kulaan lo matoi. 

#4 Taam ru ulun masuang Riso, 
“Sumugut ra Ukum ri Musa', Ma- 
mamayag ondo' sinusub ri Aki 
Kapuuno' 1 maayag ra mantila- 
yun. Ati kulaan mindagu Kou ra 
Anak ru Ulun musiti' painsawa- 
ton intor ra tana' ti? Osoi Anak 
ru Ulun no?” 

3 Indagu bo i Jisus, “Kalo bo 
mabuoi sinda no mayan ramu- 
yun. Tungguli' noyo pangkirala- 

nan min buoi ru sinda no soroi 
ramuyun, koson kalo maliputan 
kau ru kalandaman. Ulun ondo' 
mangkiralan ra kalandaman kalo 
mapandayan no ati kaangayan. 
36 Pangintopot kano ra sinda buoi 
no soroi ramuyun, koson masauk 
kau ra ulun ondo' mayan ra 
sinda.” 


Kalo mangintopot ulun 
Jaudi rali 


Karagu ri Jisus ginii, iruani' No 
ilo am pansibuni lo. 3 Kabalu' 
pana nambaal lo masuang kai- 
muagan ra pinaguluan nilai, kalo 
nangintopot ilo Riso, 4 koson na- 
sulut bo bala' pinasaboi ru nabi' 
Jisaya: 

“Tuhan, osoi kia 
mangintopot ra pambalaan 
mal? 

Am osoi nua' 
papakitanan ra kuasa' ru 
Tuhan?” 

“Kalo nakapangintopot ilo, 
nga nakaindagu niayuk nabi' 
Jisaya, 

@ “Nompokoolou i Aki 

Kapuuno' ra mato nilai, 
am nambaal risilo mailo 
mangarati', 

koson mato nilai kalo 
makakito, 

am guang nilai pana kalo 
makarati': 

am kalo sumaguli' ilo ra 
Tuhan. 

koson babason No ilo.” 

#|Rinagu ri nabi' Jisaya koson 
raginio nga nakakito io no ra 
katulayan ri Jisus am nampabala' 
lo no ra sauk intor Riso. 

42 Kabalu' pana raginio, ma- 
suang niayuk tingganai ru ulun 
Jaudi nangintopot ri Jisus. Kaa' 
kalo makakau' ilo mangiou ragi- 
nio, nga malaa’ ilo mapandayan 
ru ulun tayar Parisi am inggalarin 
ilo mumpos ra baloi sambaya- 
ngan. Nga maansayan ilo poyo 
makiurumat ra ulun kaa' makiu- 
rumat ri Aki Kapuuno'. 


Ragu ri Jisus ti noyo ondo' 
mangakim 


#4Bagu kosongowo' ri Jisus ragu 
Nali, kon No, “Osoi ak manginto- 
pot Raki', sala' ka Aku ak ininto- 
pot no, kaa' lo ondo' nanusub 
Raki' pana. SOsoi ak makakito 
Raki', makakito io niayuk ra lo 
ondo' nanusub Raki' i. @ Aku mi- 
natong ra tana' ti koson ra sinda, 
maa' raginio moonong ulun ondo' 
mangintopot Raki' kalo bo mayan 
ra kalandaman. 4 Osoi ak mangki- 
rongog ra ragu Kutu kaa' kalo gu- 
magaya', kalo ukumon Ku io. Aku 
minatong sala' ka mangakim ra 
ulun ru tana' ti, kaa mamayag ri- 
silo. #Osoi ak manginggi' Raki' 
am ragu Kuno, mokoondo' noyo 
mangakim riso. Ragu ondo' pina- 
sabot Kuli mangakim riso ra Orou 
Pupus. 4 Nga kalo minindagu Aku 
sumugut ra kuasa' Ku galama', 
kaa' i Ama', ondo' nanusub Raki', 
nambala' ra atan ondo' raguon am 
posoboyon Ku. 3? Nakapandai Aku 
no ra panusuban Nano mangani 
ra kaayagan mantilayun. Am po- 
soboyon Ku atan ondo' pinabala' 


KO 


ri Ama' no Raki'. 


21] 


Nambagu' i Jisus ra kalayam 
ru maamaya' No rano 


1 3 Songorou poyo am tuma- 
limpuun Pangiantakan ra 


Paska. Nakapandai i Jisus ra ma- 
saboi noyo paat Nano mangiruan 
ra tana' ti sumaguli' ra Ama' 
Nano. Masalok lo monogom ra 
maamaya' No rano, am tinaga- 
man No ilo saboi ra pupus. 

2 Nagagakan i Jisus am maa- 
maya' No rano, am lingganal 
ru riwato no minindagu ra guang 
ri Judas, anak ri Simon Iskariot, 
koson mampataak ri Jisus ra 
pantula' No rano 3 Nakapandai 
i Jisus ra ngaangai' kuasa' pina- 
taak noyo ri Ama' Riso. Am 
nakapandai lo niayuk ra mina- 
tong lo intor ri Aki Kapuuno' 
am sumaguli' poyo Riso. “Am 
ginio bo ra ingkakat lo, aluso' 
No bayang maawar Nali am po- 
bongkoso' No tiwala' ra awak 
Nali. 3 Bagu suangi' ri Jisus ron- 
do' bisin ra timug am tumalim- 
puun mambagu' ra kalayam ru 
maamaya' No rano. Kabagui' 
raiti, piiri No bo ra tiwala' pi- 
nabangkos No ra awak Nali. 

6Pakasuku' i Jisus ri Simon 
Pitrus, kon ri Simon, “Tuhan, to- 
pot-topot Kou mambagu' ra kala- 
yam kutu?” 

7Taam i Jisus, “Kalo makarati' 
kou raino, kaa' maagu no maka- 
rati" kou ra baalon Kutu.” 

8Indagu i Pitrus Riso, “Kalo 
Tuhan, kalo noyo pabaguin ku 
kalayam kutu Rirun!” 


2 Tingganai ru riwato no...mampataak ri Jisus ra pantula' No rano; Kuukula" naskah nakalair: Inaru' noyo ru 
Tingganai ru riwato ra i Judas Iskariot mampataak ri Jisus ra pantula' No rano. 


226 


Kaa' kon ri Jisus, “Amun kalo 
baguin tokou, kalo bo karaan kou 
ra maamaya' Ku.” 

9 Kon ri Simon Pitrus, “Tuhan, 
amun koson poyo raginio, sala' ka 
kalayam kutu ak baguin Mu, kaa' 
kalindu' am ulu kutu pana.” 

10 [ndagu bo i Jisus riso, “Osoi ak 
nakapariu', mapasau noyo ngaa- 
ngal inan nano, am kalayam nano 
ak bo baguin. Mapasau kano, kaa' 
sala' ka akau ngai'.” (1t Nga naka- 
pandai noyo i Jisus osoi mampa- 
taak Riso ra pantula' No rano. 
Ginio ra rinagu No, “Mapasau ka- 
no, kaa' sala' ka akau ngai'.”) 

12 Kabagui' ak ri Jisus kalayam 
nilai, bayango' No saguli' bayang 
maawar Nali am panturung lo po. 
Indagu lo bo risilo, “Makarati' kau 
kia kua baalo' Ku ginii ramuyun? 
13 Mampiau kau Raki' ra Mangi- 
ngila' am Tuhan. Motopot noyo 
pampiawan minno, nga Aku no 
Mangingila' am Tuhan. MAmun 
ru Aku ti, ondo' Tuhan am Mangi- 
ngila' min, nambagu' ra kalayam 
min, akau pana musiti' mambagu' 
ra kalayam ru rondo' am bokon. 
BNanulu' Aku noyo ramuyun, 
maa' raginio mambaal kau ra atan 
ondo" binaal Kuli noyo ramuyun. 
t6 Balain takamin tojojo: sangulun 
ulipon kalo maatang poyo intor ra 
tuan nano. Mogondo' niak ra sa- 
ngulun sinusub kalo maatang po- 
yo intor ra nanusub riso. 1 Amun 
makapandai kau raginio, mulu' 
poyo bansuk min amun tu sugu- 
ton min. 

18Sala' ka akau ngaangai' kon 
Kuli. Nakapandai Aku osoi pinili" 


li Nai' 2.24. 

Kuli. Kaa' ragu ru Alkitab ragitio 
suluton noyo, “Ulun ondo' gumu- 
lung Raki" mangakan, tumula' io 
Raki'.” 19 Balain takamin raino ra 
kalo poyo masulut baal ragitio, 
maa" raginio ra io masauk ra maa- 
gu no, mangintopot kau ra “Aku 
noyo AKU.” @Balain takamin 
tojojo: Osoi ak mangapu ra sinu- 
sub Ku, Aku pana apuon no. Am 
osoi ak mangapu Raki', apuon no 
niayuk Io ondo' nanusub Raki'.” 


Nanala' i Jisus ra pataakon 
lo ra pantula' No rano 
(Mat. 26:20-25: Mrk. 14.17-21: 
Luk. 22.21-23) 


21 Karagu ri Jisus ginii, maima- 
mang am pambala' lo, “Balain 
takamin tojojo: sangulun intor ra- 
muyun mampataak Raki' ra pan- 
tula' Ku rano.” 

22 Pototontong maamaya' No 
rano ra rondo' am bokon, nga kalo 
nakapandai ra osoi kon Nano. 
#3 Sangulun intor ra maamaya' ri 
Jisus nanturung ra sapapa' Nano, 
10 ti noyo ondo' tagamin ri Jisus. 
4 Ginio ra anii' io ri Simon Pitrus 
ra pulanu am indagu, “Kuati' ga 
Mangingila' no, osoi kon Nano.” 

#3 Inggaari' no bo i Jisus am pang- 
kuot, “Tuhan, osoi kon Munii?” 

26 Taam i Jisus, “Ondo' anin 
Ku ra ruti' ra patunjakon ti, io no 
ginio.” Bagu alapo' ri Jisus sangki- 
nis ruti', tunjaki' No am taaki' 
No ri Judas, anak ri Simon Iska- 
riot. 2? Kaalap ak ri Judas ruti' i, 
subol bagu Tingganai ru riwato 
riso. Am indagu i Jisus riso, “Baa- 
lo' noyo atan guangon muno ra 

Ada 





Nagagakan i Jisus am maamaya' No rano (13.21) 


mataki'!” 4Kaa' kolondo' sangu- 
lun pana intor risilo ondo' nanga- 
kan i, nakarati' kua indagu i Jisus 
ri Judas koson raginii. ?? Nga 1 Ju- 
das ti mampaguut ra ruit nilai, 
ginio ra kuukula' intor risilo nang- 
kara' ra sinusub io ri Jisus mam- 
bali ra atan ondo' maatang ra 
pangiantakan, kaapoam manayar 
ra ruit no ra ulun kunsikang rali. 

30 Kaalap ak ri Judas ruti' 1, pa- 
ringkaagou io ingkual. Paat ragili 
molondom noyo. 


Panusuban bagu 


31 Pakaugar i Judas, indagu i Jisus, 
“Raino noyo Anak ru Ulun katu- 
layon, am raino niayuk i Aki 
Kapuuno' katulayon mansail Riso. 
32 Amun i Aki Kapuuno' katula- 
yon mansail Riso, katulayon lo 
niayuk ri Aki Kapuuno' galama'. 
Am pongoon No ginio ra mataki’. 
33 Pabukat ondo' tagamin Ku, kalo 


bo mabuoi Aku soroi ramuyun. 
Maguyum kau pana Raki'; kaa' 
ondo' rinagu Ku ra tingganai ru 
ulun Jaudi rali, raino raguon Ku 
poyo ramuyun, ‘Kalo mokoongoi 
kau ra angayan Ku.’ %Gitio noyo 
panusuban bagu ondo' raguon Ku 
ramuyun; Kotogom kano ra rondo' 
am bokon. Koson ra Aku motogom 
ramuyun, akau niayuk musiti' moto- 
gom ra rondo' am bokon. 3 Amun 
ru motogom kau ra rondo' am bo- 
kon, bagu mapandayan ru ngaangal' 
ulun ra akau no maamaya' Ku.” 


Manala' i Jisus ra magali' i 
Pitrus Riso 
(Mat. 26.31-35, Mrk. 14.27-31, 
Luk. 22.31-34) 


36Pangkuot i Simon Pitrus ri 
Jisus, “Tuhan, ati angayan Mu?” 

Taam i Jisus, “Kalo mokoongol 
kou ra angayan Ku raino, kaa' 
makasunu' kou niak ra tauli no.” 

37 Pangkuot poyo i Pitrus, 
“Tuhan, kua pai' aku pakaaya' 
raino? Nakatampos aku noyo 
mampataak ra painawo ku nga 
Okou.” 

38 Kon bo ri Jisus riso, “Totopot 
kia mampataak kou ra painawo 
mu nga Aku? Balain tokou tojojo: 
kalo poyo maningkuluuk manuk 
tandaa' no, intalu kono magali' ra 
makaulig kou Raki'!” 


I Jisus ti noyo ralan mongoi 
ri Ama' 


1 4 Indagu i Jisus ra maamaya' 


No rano, “Pai' kau kaima- 
mang. Pangintopot kano ri Aki 
Kapuuno' am pangintopot kau 
niayuk Raki'. ?“Mokoondo' ma- 
suang lamin giu' ra baloi ri Ama' 
Ku, am mongoi Aku pomongo ra- 
muyun ra intok. Kalo raguon Ku 
gitlo ramuyun amun ru kalo mo- 
topot. 3Mopongo Ku intok min, 
sumaguli' Aku mongoi pangalap 
ramuyun, maa' raginio mabaya' 
kau Raki' ra intok Ku. “Am naka- 
pandai kau ra ralan mongoi ra 
angayan Ku.” 

5 Pangkuot i Tomas Riso, “Tuhan, 
kalo makapandai akai ra angayan 
Muno. Ati kulaan akai makatan- 
da' ra ralan no?” 

ê Taam i Jisus riso, “Aku noyo 
ralan mulig ri Aki Kapuuno', am 
mokoowot ra kaayagan.” Kolon- 
do' sangulun pana mokoongoi ri 
Ama', amun kalo mansail io Ra- 
ki'. Amun makaulig kau Raki'/ 
makaulig kau niayuk ra Ama' Ku. 

Intor raino nakaulig kano am na- 
kakito niak Riso.” 

8Indagu i Pilipus ri Jisus, 
“Tuhan, pakitono' i Ama' no ra- 
mon. Ginio sama' noyo ramon.” 

3 Kaa' kon ri Jisus, “Pilipus, na- 
buoi takano nababaya', kaa' lakat 
ak poyo kalo makaulig kou Raki'? 
Osoi ak nakakito Raki', nakakito 
lo niak ri Ama'. Kaa' kua indagu 
kou po ra, “Pakitono' i Ama' no 
ramon?” 10Pilipus, kalo kia ma- 
ngintopot kou ra Aku ti masim- 
pung ri Ama', am i Ama' pana 
masimpung Raki'? Atan ondo' ri- 
nagu Ku ramuyun, sala' ka intor 
Raki' galama', kaa' i Ama' ondo' 
masimpung Raki', lo galama' 
mampasauk ra ngaangai' raginio. 
UPangintopot kano ra Aku ma- 
simpung ri Ama', am i Ama' ma- 
simpung Raki'. Kaa' amun ru 
kalo, pangintopot kano ak ra bi- 
naal Kuli. 2Ondo' raguon Kutu 
motopot: Osoi ak mangintopot 
Raki', mambaal ra kandoi mogon- 
do' ra binaal Kuli. Am mulu' poyo 
baalon no ka Aku, nga sumaguli' 
Aku ri Ama', 8 Ginio ra atan ak 
kitaakon min mansail ra inggalan 
Ku, baalon Ku. Maa' raginio i Aki 
Kapuuno' katulayon mansail ra 
Anak Nano. 14 Amun ru makitaak 
kau ra atan ak mansail ra inggalan 
Ku,” baalon Ku.” 


Mamantu' i Jisus ra Ambiluo 
ri Aki Kapuuno' atarin 


Amun ru motogom kau Ra- 
ki', suguton min panusuban Ku 


| ralan mulig ri Aki Kapuuno", am mokoowot ra kaayagan: Harfiah: ralan, katapatan am kaayagan. 


f Amun makaulig kau Raki': Kuukula' naskah nakalair: Nga nakaulig kano Raki'. 


Kuukula' naskah nakalair kolondo' ragu ragitio. 


“ mansail ra inggalan Ku: 

rano. 16 Makitaak Aku ri Ama' am 
mangator lo ramuyun ra Mangi- 
ngindangan ra bokon, ondo' tumi- 
layun ramuyun. 11o no Ambiluo 
ri Aki Kapuuno', ondo' mambala' 
ra katapatan ri Aki Kapuuno'. 
Ulun ru tana' ti kalo makapanga- 
pu Riso, nga kalo makakito kaa- 
poam makaulig ilo Riso. Kaa' akau 
makaulig Riso, nga mabaya' am 
sumimpung lo ramuyun. 

18 Kalo manatang Aku ramuyun 
koson ra anak napatayan ra ma- 
tuo. Kaa' sumaguli' Aku po ramu- 
yun. 1? Sangkinolor poyo am ulun 
ru tana' ti kalo bo makakito Ra- 
ki', kaa' makakito kau Raki', am 
nga Aku ti maayag, akau pana 
maayag. ?? Masuku' orou raginio, 
bagu no makapandai kau ra ma- 
simpung Aku ri Ama', am akau 
pana masimpung Raki', mogon- 
do' niak ra Aku masimpung ra- 
muyun. 

21 Osoj ak mangapu am sumu- 
gut ra pansusuban Ku rano, 10 no 
ondo' motogom Raki'. Am osol 
ak motogom Raki' tagamin 10 ru 
Ama' Ku, am Aku pana motogom 
riso am paintalangon Ku riso osol 
Aku sotopot no.” 

22 Pangkuot i Judas (sala' ka i 
Judas Iskariot) ri Jisus, “Tuhan, 
kua akai ak balain Mu ra osoi 
Okou sotopot no, kaa' ulun ru 
tana' ti kalo?” 

23Taam i Jisus, “Osoi ak moto- 
gom Raki', sumugut io ra ragu 
Ku. Tagamin io ru Ama' Ku am 
matong Akai ruo sumimpung ra 
ulun no. “4 Osoi ak kalo motogom 
Raki', kalo sumugut io ra ragu Ku. 
Am ragu ondo' norongog min ti, 


231 


sala' ka intor Raki! kaa' intor ri 
Ama' ondo' nanusub Raki'. 

2 Ngaangai' ti rinagu Ku ra 
Aku lakat ak poyo soroi ramuyun. 
26 Kaa' Ambiluo ri Aki Kapuuno', 
lo no Mangingindangan ondo' su- 
subon ri Ama' mansall ra inggalan 
Ku, lo noyo mangila' ramuyun ra 
ngaangai' no am mampakara' ra- 
muyun ra ngaangai' ondo' rinagu 
Ku noyo. 

27 Kaansayan patatangon Ku ra- 
muyun, kaansayan Ku galama' 
pataakon Ku ramuyun. Am kaan- 
sayan Ku sala' ka koson ra kaansa- 
yan ondo' taakin ru tana' ti. Ginio 
ra pai" kano pagalabo kaapoam ka- 
laa'. @Nokorongog kano ra ragu 
Kuli, ‘Mugar Aku, kaa' sumaguli' 
Aku poyo ramuyun. Amun ru 
motogom kau Raki', akau pana 
maansukan ra Aku mongol ri 
Ama', nga maatang poyo i Ama' 
ka Aku. 2 Pabalaan Ku ginio ra- 
muyun raino ra kalo poyo masauk 
ngaangai' no, maa' raginio ra 10 
masauk, mangintopot kau Raki'. 
30 Kalo bo masuang raguon Ku ra- 
muyun, nga nasuku' noyo paat ra 
io ondo' manguasa' ra tana' ti ma- 
tong. Kaa' kalo makapanguasa'" 10 
Raki'. 3! Kaa' suguton Ku ngaa- 
ngai' nanusuban ri Ama', maa' ra- 
ginio ulun ru tana' ti makapandai 
ra motogom Aku ri Ama". 

Ibok am iruani' takano intok 
ti.” 

I Jisus puun anggur 
ondo' motopot 


1 D Aku noyo puun anggur 
ondo' motopot; I Ama' Ku 


noyo magagalung ra umo. ? Moo- 

nong pango Ku ra kalo manangka- 
wa" iruon No, am moonong pango 
ra manangkawa' intawangin No, 
maa' raginio makapangkawa' ra 
maawas poyo. 3Kinapasau kano 
ru pangilaan ondo' pinasaboi Ku 
ramuyun. “Rondon kano Raki' 
am Aku pana rumondon ramu- 
yun. Pango kalo noyo makapang- 
kawa' amun ru kalo soroi ra puun 
no. Mogondo' niayuk ramuyun, 
kalo makapangkawa' kau amun 
ru kalo rumondon Raki'. 

“Aku noyo puun anggur am 
akau noyo pango. Osoi ak ru- 
mondon Raki', am Aku rumon- 
don riso, makapangkawa' io ra 
maawas, kaa' amun kalo mangin- 
dangan Aku ramuyun, kalo maka- 
pambaal kau ra atan ak pana. 
5Osoi ak kalo rumondon Raki', 
patirin koson ra pango am ma- 
pua’ io bo. Pango koson raginio 

luluron am suruin ak. Amun ru 
rumondon kau Raki' am ragu Ku 
rumondon ra guang min, pakitaak 
kau ri Ama' ra atan ak kasagaan 
min am aniin kau. 8] Ama' katu- 
layon ra akau manangkawa' ra 
maawas, gitio noyo ra akau mau- 
ligan ra maamaya' Ku. ?Moto- 
gom Aku ramuyun nogondo' ri 
Ama' motogom Raki". Rondon 
kano ra togom Kuno. 1° Amun gu- 
magaya' kau ra panusuban Ku 
rano, rumondon kau ra togom 
Kuno. Ginio mogondo' ra Aku gu- 
magaya' ra panusuban ri Ama', 
am rumondon Aku ra togom 
Nano. 

11 Ngaangai' ti pinabala' Ku 
ramuyun, maa' raginio masalok 
Aku mampakaansuk ramuyun 
am topot-topot kau maansukan. 
12 Gitio noyo panusuban Kutu; 
kotogom kano ra rondo' am bo- 





Kawa' ru anggur (15.1) 

kon, nogondo' ra Aku pana moto- 
gom ramuyun. 3 Kolondo' togom 
maayo poyo intor ra togom ru 
sangulun ondo' mampataak ra 
painawo nano ra rangan no rano. 
14 Amun gumagaya' kau ra panu- 
suban Ku rano, akau no rangan 
Ku. P Kalo bo sabiton takamin ra 
ulipon, nga ulipon kalo makapan- 
dai ra ngaangai' ondo' baalon ru 
tuan nano. Kaa' sabiton takamin 
ra rangan Ku, nga ngaangai' on- 
do' norongog Ku intor ri Ama', 
pinabala Ku noyo ramuyun. 
16 Pai' ru akau nampili' Raki', kaa' 
Aku noyo nampili' ramuyun am 
inaru' takamin mongol ra ati-ati 
ak am manangkawa' ra maawas, 
am kawa' min rano tumilayun. 
Am atan ak kitaakon min mansail 
ra inggalan Kuno, aniin kau ri 
Ama'. VGitio noyo panusuban 
Ku ramuyun: kotogom kano ra 
rondo" am bokon.” 


Kasisangin kau ru ulun ru 
tana' ti 


18#Amun kasisangin kau ru 
ulun ru tana' ti, karaa' min ra Aku 
galing nasisangan nilo. 9 Amun 
magibaya' kau ra ulun ru tana' ti, 
maaru' tagamin kau koson ra 
ulun nilo galama'. Kaa' pinili" ta- 
kamin noyo intor ra ulun ru tana' 
ti, am raino ti kalo bo mogondo' 
kau risilo. Ginio nga ra akau kasi- 
sangin nilo. @Karaa' min rinagu 
Kuli; “Sangulun ulipon kalo maa- 
tang intor ra tuan nano.” Amun 
nangimbolo' ilo Raki', mangim- 
bolo' ilo niak ramuyun. Amun 
ru ragu Kuli sinugut nilo, ragu 
minno pana gagayaan nilo. 2! Kaa' 

ngaangai' no baalon nilo ramu- 
yun nga akau maamaya' Ku, am 
nga kalo nakaulig ilo Riso ondo' 
nanusub Raki' i. ZAmun kalio 
Aku minatong am nambala' ra 
ngaangal' ti risilo, kolondo' tula 
nilo. Kaa' raino mailo ilo bo min- 
dagu ra, “Kalo nakapandai akai ra 
natulaan akai? 3Osoi ak masi- 
sang Raki', Ama' Ku pana kasisa- 
ngin no. “Amun ru kalo binaal 
Ku ra pinaguluan nilo ondo' kalo 
igondo' baalo' ru ulun, kolondo' 
noyo tula nilo. Kaa' kabalu' pana 
nakakito ilo ra binaal Ku rali, ma- 
sisang ilo niayuk Raki' am Ama' 
Ku. 2 Maa' raginio masulut ondo' 
binatikan ra Ukum nilo, “Masi- 
sang ilo Raki' kabalu' pana kolon- 
do' sasaban." 

26 Porotongon Ku ramuyun Ma- 
ngingindangan intor ri Ama’. lo 
no Arabiluo ondo' mambala' ra 
katapatan ri Aki Kapuuno' am lo 
mayuk mampaintutun Raki' ra- 
muyun. 7 Am akau pana mam- 
paintutun Raki', nga nababaya' 
takano intor ra talimpuun i ak 
poyo. 

1 Nambala' Aku ramuyun 

raginio koson pangintapa- 
tan minno kalo malawo. “Ing- 
galarin kau mumpos ra baloi 
sambayangan. Am masuku' niak 
paat ra osoi ak mamatoi ramuyun 
mangkara' ilo raginio mangandoi 
ri Aki Kapuuno'. 3Ginio baalon 
nilo ramuyun nga kalo nakaulig 
ilo ra Ama' Ku kaapoam Aku ga- 
lama'. #“Kaa' mambala' Aku ra- 
muyun raino, maa' raginio ra 10 
masauk, makara' min ra binalaan 
takamin noyo kalalair.” 

Kondoyon ru Ambiluo ri 
Aki Kapuuno' 


“Kalo binalaan takamin raginio 
intor ra talimpuun i, nga lakat Aku 
ak poyo nabaya' ramuyun. 3 Kaa' 
raino sumaguli" Aku Riso ondo' 
nanusub Raki' 1: am kolondo' 
sangulun pana intor ramuyun 
mangkuot ra ati angayan Ku. 
6Raino mangiluk guang min nga 
binalaan takamin noyo. 7Ondo' 
raguon Kutu ramuyun motopot: 
Moonsoi ra Aku mugar, amun tu 
kalo, Mangingindangan no kalo 
matong ramuyun. Kaa' amun ru 
mugar Aku, bagu porotongon Ku 
lo ramuyun. 8Paat lo matong, 
mampainono' lo ra ulun ru tana' 
ti atan sotopot no tula, osoi moto- 
pot am atan sotopot no ukum ri 
Aki Kapuuno'. ? Mampainono' lo 
ra osol kalo mangintopot Raki', io 
no makatula. 10 Am mampainono' 
lo ra Aku motopot, nga mongoi 
Aku ri Ama' am kalo bo makito 
min Aku. U Am niayuk nakatalim- 
puun noyo 1 Aki Kapuuno' ma- 
ngukum, nga io ondo' manguasa' 
ra tana' ti inukum noyo. 

12 Masuang poyo pabalaan Ku 
ramuyun, kaa' raino ti kalo poyo 
maapu min. BKaa' paat Ambiluo 
ri Aki Kapuuno' no matong, mam- 
bala' lo ra katapatan ri Aki 
Kapuuno' am mampaintutun lo ra- 
muyun ra ngaangai' ru katapatan. 
Kalo mambala' lo sumugut ra kua- 
sa' No galama', kaa' mambala' lo 
ra atan ondo' morongog No am 
atan ondo' masauk ra tauli no. 
1Katulayon No Aku, nga paba- 
laan No ramuyun ngaangai' ondo' 

norongog no intor Raki'. 19 Ngaa- 
ngai' ondo' i Ama' noyo tatangan, 
Aku niak tatangan. Ginio nga ra 
Aku minindagu ra atan ondo' 
posoboyon ru Ambiluo ri Aki 
Kapuuno' no ramuyun intor noyo 


Raki'.” 


Mangiluk guang am 
maansukan 


16 “Sangkinolor ak bo am kalo 
makakito kau Raki', am sangki- 
nolor poyo am makakito kau sa- 
guli" Raki'.” 

17 Ginio ra pasakuot bo kuuku- 
la' maamaya' No rano ra rondo' 
am bokon, “Atan kon No ra, 
“Sangkinolor ak bo am kalo maka- 
kito kau Raki', am sangkinolor 
poyo am makakito kau saguli' Ra- 
ki'? am poyo ra, “Mongoi Aku ri 
Ama'?” 18 Atan kon No ra, “Sang- 
kinolor ak bo?” Kalo maratian ta- 
kau ragu Nano.” 

19 Natutunan ri Jisus ra masaga' 
ilo mangkuot Riso, ginio ra indagu 
lo risilo, “Raitii' ni minindagu Aku 
ra, “Sangkinolor ak bo am kalo ma- 
kakito kau Raki', am sangkinolor 
poyo am makakito kau saguli' Ra- 
ki'” Ginti kia ra akau pasakuot? 
@Balain takamin tojojo: manta- 
ngi am manulabol kau, kaa' ulun 
ru tana' ti maansukan. Mangiluk 
guang minno, kaa' guang min ra 
mangiluk no makulau bo ra maan- 
sukan. ?1 Paat sangulun ruandu' 
matipaganak, magalabo io nga 
masaboi noyo maruol ru maganak 
nano. Kaa' maanak no ak lalagang 
no, maansukan io am kalo bo ma- 
kara' no maruol nali nga sangulun 
lalagang inanak noyo ra tana' ti. 

2Mogondo' niayuk ramuyun, 
raino mangiluk guang min. Kaa' 
makapantuum takau saguli', am 
maansukan kau bo tojojo, am 
kaansukan minno kalo malang- 
gaan ru osol ak pana. 

23 Orou raginio, kalo bo mang- 
kuot kau Raki' ra atan ak pana. 
Balain takamin tojojo: Aniin kau 
ri Ama' ra atan ak kitaakon min 
mansail ra inggalan Ku! 2Saboi 
raino ti kolondo' poyo kinitaak 
min mansail ra inggalan Ku. Paki- 
taak kano am moowot min, bagu 
maansukan kau tojojo.” 


Kinala noyo tana' ti 


25 “Ngaangai' ti rinagu Ku ramu- 
yun ra abig. Kaa' masaboi paat no 
ra kalo bo raguon Ku ramuyun ra 
abig, kaa mambala' Aku tojojo ra- 
muyun ra atan kulaan i Ama' Ku. 
26 Orou raginio, akau galama' ma- 
kitaak Riso mansail ra inggalan 
Ku; am kalo pana bo makitaak 
Aku Riso nga akau, “nga i Ama' 
galama’ motogom ramuyun. Mo- 
togom lo ramuyun nga motogom 
kau Raki' am mangintopot kau ra 
minatong Aku intor Riso. 4 Aku ti 
intor ri Ama' am nakaratong noyo 
ra tana' ti, kaa' raino iruanin Ku 
tana' ti am sumaguli' Aku Riso.” 

2 Indagu bo maamaya' No ra- 
no, “Raino mambala' Kou toojo 
am kalo bo magabig Kou. # Raino 
nakatutun akai no ra Okou maka- 
pandai ra ngaangai' am kolondo' 
bo pangkuatan mai Rirun. Ginio 
bo ra akai mangintopot ra Okou 

intor ri Aki Kapuuno'. 


235 


3t Kon bo ri Jisus risilo, “Ma- 
ngintopot kau kia raino ti? 32 Paat 
no masuku', am sotopot no nasu- 
ku' noyo, ra akau pantutuliaron 
am muli" ra intok min sigagama'. 
Tatangon min Aku misasangu- 
lun. Kabalu' pana koson raginio, 
kalo misasangulun Aku nga i Ama' 
mabaya' Raki'. 33 Ngaangai' ti pina- 
bala Ku ramuyun, maa' raginio 
makakaansayan kau nga masim- 
pung kau Raki". Giti ra tana' ti 
maimbolo' kau, kaa' paikango' 
noyo guang min, nga kinala Ku 
noyo tana' ti.” 


Pakiasian ri Jisus 


1 7 Kopongo 1 Jisus minindagu 
raginio, pantingaa' lo ra 
limbowon am indagu, “Ama', rai- 
no nasuku' noyo paat ondo' ina- 
ru' no. Katulayo' Anak Mu, maa' 
raginio Anak mampatulai Rirun. 
2Iniou Mu Anak manguasa' ra 
ngaangai' ulun, maa' raginio ma- 
kapangani' Anak Mu ra kaayagan 
motopot am mantilayun ra ngaa- 
ngai' ulun ondo' pinataak Mu Riso. 
3Gitio noyo kaayagan motopot 
am mantilayun, ra makaulig ilo 
Rirun, 1 Aki Kapuuno' ondo' mo- 
topot, am poyo i Jisus Kristus on- 
do" sinusub Mu. #Pinatulai Tokou 
noyo ra pinaguluan ru ulun ru ta- 
na' ti, loginto nopongo Ku noyo 
kandoi ondo’ pinalansan Mu Raki’. 
5 Ama', raino ti katulayo' Aku no- 
yo, mogondo' ra katulayan Tali paat 
ra tana' ti kalo poyo biningkal. 
6Pinaulig Tokou noyo ra ulun 
rati ondo' pinataak Mu Raki'. Ilo 


! atan ak kitaakon min mansail ra inggalan Ku; Kuukula' naskah nakalair: Amun makakitaakon kau ri Ama', 


taakin No ramuyun mansall ra inggalan Ku. 

ti Okou no tatangan, kaa' pina- 
taak Mu ilo Raki' am siminugut 
ilo ra ragu Mu. 7 Raino nakapan- 
dai ilo ra ngaangai' tinaak Muli 
Raki' intor Rirun. 8Pinasaboi Ku 
noyo risilo nangilaan Muli Raki' 
am inapu nilo. Am nakapandal ilo 
no ra tootopot Aku minatong in- 
tor Rirun am mangintopot ilo po- 
yo ra Okou no nanusub Raki'. 

9 Ama', ilo kiasiin ku. Kalo kia- 
siin ku ulun ru tana' ti, kaa' ilo 
ondo' pinataak Mu Raki', nga 
Okou no tatangan risilo. 1° Ngaa- 
ngat" ulun ondo' Aku tatangan, 
Okou niak tatangan, am ngaa- 
ngai' ulun ondo' Okou tatangan, 
Aku niak tatangan. Am mansail 
risilo katulayan Kuno pakitonon. 
11 Raino sumaguli' Aku Rirun. Ka- 
lo bo mayan Aku ra tana' ti: kaa" 
ilo lakat poyo soroi ra tana' ti. 
Ama' ra matulai. Alungi' ilo noyo 
mansall ra kuasa' ru inggalan Mu, 
ioginio inggalan ondo' pinataak 
Mu Raki' — maa' raginio rondo' 
guang nilo, nogondo' Rito. P Buoi 
Aku soroi risilo, inalungan Ku ilo 
mansail ra kuasa' ru inggalan Mu 
— 10 no kuasa' ondo' pinataak 
Mu Raki". Inalungan Ku ilo am 
kolondo' sangulun pana intor risi- 
lo naluus, suai poyo ra sangulun i, 
ondo' inaru' noyo maluus. Maa' 
raginio, masulut bo ondo' binati- 
kan ra Alkitab. 

13 Raino sumaguli' Aku Rirun. 
Am ngaangal' ti raguon Ku buoi 
Aku soroi ak poyo ra tana" ti, 
koson maansukan ilo tojojo mo- 
gondo' Raki". 14 Pinasaboi Ku no- 
yo risilo Ragu Muli am kasisangin 
ilo ru ulun ru tana' ti, nga ilo kalo 

mogondo' ra ulun ru tana' ti, ko- 
son niak ra Aku kalo mogondo' ra 
ulun ru tana' ti. Kalo kitaakon 
Ku ra ilo paingkualon intor ra 
tana' ti, kaa' alungin Mu ilo intor 
ri Malaat no. 19 Koson ra Aku kalo 
mogondo' ra ulun ru tana' ti, ilo 
pana kalo mogondo' ra ulun ra 
tana' ti. 1 Sauko' ilo no ra Ulun 
Mu rano mansail ra katapatan 
Muno. Am bala' Mu noyo kata- 
patan. 18 Sinusub Ku ilo mampa- 
tanou ra ulun ru tana' ti, koson 
Aku sinusub Mu. @Taakin Ku 
kaayagan Ku Rirun, maa' raginio 
tootopot mampataak ilo ra kaaya- 
gan nilo mangandot Rirun. 

20Sala' ka ilo ti ak kiasiin Ku, 
kaa' koson ra ulun rano ondo' 
mangintopot Raki' mansail ra 
kaintutunan nilo ti pana. ?! Ama, 
makiasi' Aku gama' ru ilo ngaa- 
ngal" rondo' guang. Koson Okou 
masimpung Raki', am Aku ma- 
simpung Rirun. Gama' ru masim- 
pung ilo Rito, maa' raginio 
mangintopot bo ulun ru tana' ti 
ra Okou noyo nanusub Raki'. 
2 Katulayan ondo' pinataak Muli 
Raki', pinataak Ku niak risilo, 
maa' raginio rondo' guang ilo mo- 
gondo' Rito. 3 Aku masimpung 
risilo am Okou masimpung Raki'; 
maa' raginio tootopot ilo rondo' 
guang. Bagu makatutun ulun ru 
tana' ti ra Okou no nanusub Raki' 
am motogom Kou risilo nogondo' 
ra Okou motogom Raki'. 

24 Ama', masaga' Aku ilo ondo' 
pinataak Muli Raki', mabaya' Ra- 
ki' ra ati ak intok Ku. Maa' raginio 
makatutun ilo ra Okou mampatu- 
lai Raki', nga motogom Kou no 

Raki' ra tana' ti kalo poyo bining- 
kal. 4 Ama' ra motopot, kalo mau- 
ligan Kou ru ulun ru tana' ti, kaa' 
Aku makaulig Rirun. Am ulun ra- 
gitilo niak nakapandai ra Okou no 
nanusub Raki". 2Pinaintutun To- 
kou no risilo, am rayuson Ku poyo 
ginio; maa' raginio rumondon risi- 
lo togom Muno Raki' am Aku pa- 
na masimpung risilo.” 


I Jisus rinakop 
(Mat. 26.47-56; Mrk. 14.43-50; 
Luk. 22.47-53) 


1 Kopongo i Jisus nakiasi' ra- 
gini, ugar lo nabaya' ra 
maamaya' No rano am sindaup 
ilo ra rondo' sungoi ininggalanan 
ra Kidron. Giu' i minongoi ilo ra 
rondo' taman. 21 Judas, ondo' 
nampataak Riso ra pantula' No 
rano, nakapandai ra intok i, nga 
masalok 1 Jisus am maamaya' No 
rano mongol ra giu' i. 3Cinio ra i 
Judas pana minongol ra giu' i na- 
babaya' ra santayaran saujor Ro- 
ma am kuukula' ngaulun pulis ru 
Baloi Tuhan, ondo' sinusub ru 
tingganai imam Jaudi am niak 
ulun tayar Parisi rano. Ilo ti nagi- 
bit ra lentera am titiu am poyo 
ilang. “Nakapandai i Jisus ra ngaa- 
ngai’ ondo' masauk Riso no. 
Ginio ra inggaari' No ilo am pang- 
kuot, “Osoi uyumon min?” 
5Taam ilo, “I Jisus, ulun Naja- 
a 
Kon ri Jisus risilo, “Aku no lo.” 
Am i Judas, ondo' nampataak 
Riso ra pantula' No rano, minigor 
njak nabaya' risilo. é Pakaindagu 
ak i Jisus risilo ra, “Aku no lo,” 
pakalugut ilo ngaangai' am kara- 


29/7 


tu'. 7Pangkuot lo poyo risilo, 
“Osoi uyumon min?” 

Taam ilo, “I Jisus, ulun Naja- 
rit.” 

8Kon ri Jisus, “Nambala' Aku 
noyo ramuyun ra Aku no lo. 
Amun ru Aku no uyumon min, 
polosoo' min ak rangan Ku rati 
mugar.” (# Minindagu Io raginii, 
koson nasulut bo ondo' rinagu No 
ragili, “Ama', intor ra ulun rati 
ondo' pinataak Mu Raki', kolon- 
do" sangulun pana maluus.”) 

10] Simon Pitrus nagibit ra 
ilang. Bagu butuso' no ilang i am 
piaso' no talingo ra pamiris ru 
sangulun ulipon ru Tingganai 
maayo imam Jaudi. I Malkus ing- 
galan ru ulipon i. UKaa' indagu 
bo i Jisus ri Pitrus, “Paangkapo' 
ilang muno! Musiti' Aku mangi- 
num ra sangkir kaimboloon ondo' 
inaru' noyo ri Ama' Raki'.” 


I Jisus pinauma' ri Annas 


12 Ginio bo ra santayaran saujor 
Roma nabaya' ra tingganai nilai 
am pulis ru Baloi Tuhan rano, 
namparakop ri Jisus am bangkilo' 
nilo lo. BAm ibito' nilo i Jisus 
paumaa' galing ri Annas, iwan ri 
Kayapas. I Kayapas ti noyo Iing- 
ganai maayo imam Jaudi ra bilor 
ragili. 14 Io no ondo' minindagu ra 
ulun Jaudi rali ra, “Moonsoi poyo 
sangulun ak matoi, suali ru ngaa- 
ngai' bulu.” 


Nagali' i Pitrus 
(Mat. 26.69-70: Mrk. 14.66-68: 
Luk. 22.55-57) 


15] Simon Pitrus am sangulun 
maamaya' ra bokon i siminunu' ri 

Jisus. Maamaya' ra bokon ti nau- 
ligan ru Tingganai maayo imam 
Jaudi i, ginio ra pakasubol io ma- 
baya' ri Jisus ra liliut ru istana ru 
Tingganai maayo imam Jaudi. 
16Kaa' i Pitrus naginaa ra liwar, 
giu' ra kulobon ru tembok. Kabuoi 
ra gili maamaya' ri Jisus ra bokon 
ti miningkual poyo am minindagu 
ra ruandu' magagalung ra kulobon 
1. Bagu paumposo' no 1 Pitrus. 
17 Kaa’ indagu ruandu' i riso, “Sa- 
la' ka kia okou niak sangulun intor 
ra maamaya' ru ulun no?” 

Taam io, “Sala'.” 

18 Paat ra gili masimu', ginio ra 
pampaang ulipon am pulis rali ra 
apui, am rarang ilo. Bagu inggaar 
io risilo am baya' rarang. 


Tingganai maayo imam Jaudi 
nangkuot ri Jisus 
(Mat. 26.59-66: Mrk. 14.55-64: 
Luk. 22.66-71) 


19Ginio ra Tingganai maayo 
imam Jaudi 1 nangkuot ri Jisus ra 
maamaya' No rano am niak pangi- 
laan Nali. @ Taam lo, “Nambala' 
Aku noyo tojojo ra pinaguluan ru 
ulun masuang. Nangila' Aku ra 
baloi sambayangan am giu' ra Ba- 
loi Tuhan, ondo' masalok titimu- 
ngan ru ulun Jaudi. Kalo nansibuni 
Aku ra Aku minindagu. ?! Kua 
kuati' mu Aku? Kuati' ilo ondo' 
nokorongog ra nangilaan Kuli. Nga 
ilo no nakapandai ra rinagu Ku.” 

22 Karagu No ginii, sangulun pu- 
lis ra giu' i nampalapis ra pingas 
Nali, am indagu, “Ginio kia tataam 
Mu ra Tingganai maayo imam?” 

3 Taam i Jisus, “Amun kalo 
motopot ragu Ku, balai) noyo 

ulun rati atan nasala. Kaa' amun 
motopot ragu Ku, kua lapiso' mu 
Aku?” 

4 Kopongo ragili, i Jisus ondo' 
lakat ak poyo nabangkil, pinau- 
ma' ri Annas ri Kayapas, Tingga- 
nai maayo imam Jaudi. 


Nagali' poyo i Pitrus 
(Mat. 26.71--75: Mrk. 14.69-72, 
Luk. 22.58-62) 


25] Simon Pitrus lakat ak poyo 
nangintairol rarang ra giu' i. Pang- 
kuot ulun rali riso, “Sala' ka kia 
okou ti pana sangulun maamaya' 
Nano?” 

“Sala'!” kon ri Pitrus ra io na- 
gali". 

26 Sangulun ulipon ru Tingga- 
nai maayo imam Jaudi i, io ti 
pabukat ru ulun ondo' piniasan ri 
Pitrus ra talingo, minindagu, “Sa- 
la' ka kia okou nakito ku giu' ra 
taman i nabaya' Riso?” 27 Kaa' 
igondo' poyo i Pitrus nagali' am 
paat ragili niak naningkuluuk ma- 
nuk tandaa' i. 


I Jisus pinauma' ri Pilatus 
(Mat. 27.1-2, 11-14, Mrk. 15.1-5, 
Luk. 23.1-5) 


2 Nokorondom ra susuab, ibi- 
to' nilo i Jisus intor ra baloi ri 
Kayapas mongol ra istana ru ga- 
benor. Kaa' tingganai ru Jaudi rali 
galama' kalo minumpos ra istana 
i, koson kalo majamol ilo sumu- 
gut ra kaulayan ru ugama nilai, 
nga masaga' ilo gumulung ra aka- 
non ru Pangiantakan ra Paska. 
29 Bagu ingkual 1 Pilatus tumuum 
risilo am pangkuot io, “Atan kia 
panguuan min ra ulun ti?” 

30 Taam ilo, “Kalo paumaan mai 
lo rirun amun ru kolondo' sala No.” 

31 Indagu i Pilatus risilo, “Alapo' 
am ukumi' min lo sumugut ra 
ukum min galama'.” 

Kaa' taam tingganai ru ulun 
Jaudi rali, “Kolondo' kuasa' mai 
mangani' ra ukuman potoyon.” 
(32 Gitio nasauk koson nasulut bo 
ragu ri Jisus ra atan kulaan pata- 
yan Nano.) 

33 Ginio ra subol i Pilatus saguli' 
ra istana am pampiau ri Jisus am 
kuati' no, “Okou no kia raja' ru 
ulun Jaudi?” 

34Taam i Jisus, “Pangkuatan 
mutu intor ra guang mu galama' 
kia kaapoam tinunungan kou ru 
ulun bokon?” 

35 Taam i Pilatus, “Aku sala' ka 
ulun Jaudi. Ulun ru bulu Muno 
galama' am tingganai imam minno 
ondo' nampauma' Rirun raki'. Atan 
guat binaal Mu?” 

3% Kon ri Jisus, “Pamarintaan 
Kuno sala' ka giti ra tana' ti. 
Amun giti ra tana' ti, maaru' 
maamaya' Ku rano manggal, 
maa' raginio kalo pataakin Aku ra 
tingganai ru Jaudi rano. Kaa' so- 
topot no pamarintaan Kuno sala' 
ka giti ra tana' ti.” 

37 Indagu i Pilatus Riso, “Ginio 
poyo, Okou ti sangulun raja'?” 

Taam i Jisus, “Rinagu mu noyo 
ra Aku ti sangulun raja'. Ginio ra 
Aku inanak am minatong ra tana' 
ti, koson mampatanou ra katapa- 
tan ri Aki Kapuuno'. Am osol ak 
gumagaya' ra katapatan ti mang- 
kirongog io Raki'.” 

38 Pangkuot 1 Pilatus 
“Atan nua' katapatan?” 


Riso, 

I Jisus inukum potoyo' 
(Mat. 27.15-31; Mrk. 15.6-20; 
Luk. 23.13-25) 


Pakapangkuot i Pilatus raginii, 
ingkual io poyo am indagu ra 
ulun rano, “Kolondo' rondo' pa- 
na sala natuum ku ra ulun ti. 
39 Kaa' sumugut ra kaindalaman, 
moonong Pangiantakan ra Paska 
mampalabus aku ra sangulun 
inaput. Masaga' kau kia ru pa- 
labuson ku ramuyun raja" ru 
ulun Jaudi ti?” 

4 Golok ilo, “Kalo! Sala' ka Io! 
Palabuso' ramon 1 Barabas!” (I Ba- 
rabas ti sangulun teroris.) 

1 Bagu palapasi' ri Pilatus i 

Jisus. “Saujor rano pana 
nambaal ra karaun intor ra buli- 
sang ra makaruui am pasampako' 
ra ulu Nali. Pinambayang nilo 
poyo [o ra bayang maawar matang- 
gilung. 3Am nampapalit ilo mo- 
ngoi inggaar Riso am indagu, 
“Tabi', raja' ru ulun Jaudi.” Mo- 
pongo ragili lapison nilo pingas 
Nali. 

4Igondo' poyo miningkual i 
Pilatus am indagu ra ulun rano, 
“Ilai'! Paingkualon ku lo ramu- 
yun, maa' raginio makapandai kau 
ra kolondo' rondo' pana sala na- 
tuum ku ra ulun ti.” 3 Am ingkual 
bo i Jisus, pinangkaraun ra buli- 
sang makaruui am pinambayang 
ra bayang maawar matanggilung. 
Indagu i Pilatus risilo, “Ilai' noyo 
ulun ti.” 

6Kakito lo ak ru tingganal 
imam Jaudi am pulis ru Baloi 
Tuhan rano, golok ilo, “Salipo' Io, 
salipo' Io!” 





240 


Indagu bo 1 Pilatus risilo, “Ala- 
po' min noyo lo am akau galama' 
ak manalip Riso, nga kalo natuum 
ku rondo' pana sala nati.” 

7 Taam ulun Jaudi rano, “Sumu- 
gut ra ukum mai, lo ti musiti' 
ukumon ra potoyon nga rokoon 
No, Anak lo ri Aki Kapuuno'.” 

#Korongog ri Pilatus ragu nilai 
nii, nalaa' io bo tojojo. ? Bagu su- 
bol io saguli' ra istana i am pang- 
kuot ri Jisus, “Ati intor Mu?" 

Kaa' nongkoror ak 1 Jisus. 
10 Kon poyo ri Pilatus, “Kalo kia 
tumaam Kou raki'? Karaa', maka- 
kuasa' aku mampalabus kaapoam 
manalip Rirun.” 

1 Taam i Jisus, “Kolondo' kua- 
sa' mu Raki' amun kalo aniin kou 
ri Aki Kapuuno'. Am ginio bo ra 
ulun nampataak Raki' i rirun, 
maayo tula nano ka okou.” 

12 Korongog ri Pilatus ragu ragi- 
nii, gumogot io mampalabus ri 
Jisus. Kaa' golok ulun masuang 
rano, “Amun palabuson mu lo, 
sala' ka rangan kou ru Kaisar. 
Osoi ak migiangku ra raja', mang- 
gal io niak ri Kaisar.” 

13 Korongog ri Pilatus ragu ragi- 
nii, ibito' no i Jisus miningkual am 
panturung io giu' ra intok pamisa- 
raan ininggalanan ra ‘Sulig Batu.’ 
(Ralalom ragu ru Ibrani, inggalan 
no Gabata.) 14 Paat ragili maar no- 
yo tanga' ru orou ra orou Tampa- 
san ra Pangiantakan ra Paska 
noyo. Indagu i Pilatus ra ulun ra- 
no, “Ilai', gitio noyo raja! min.” 

t5 Ginio ra golok ilo, “Potoyo' 
lo! Potoyo' lo! Salipo' lo!” 

Pangkuot poyo 1 Pilatus, 
pon ku kia raja' min ti?” 


“Sali- 


JUANIS 19 


Taam tingganai imam Jaudi ra- 
no, “Rorondo' ak raja! mai, 1 Kai- 
sar.” 

16 Pupus i, pataaki' bo ri Pilatus 
1 Jisus risilo koson salipon. 


I Jisus sinalip 
(Mat. 27.32-44, Mrk. 15.21-32, 
Luk. 23.26-43) 


Ginio ra ibito' ru saujor rano i 
Jisus am ugar. TIngkual lo bo 
nansaan ra salip Nano mongol ra 
intok ondo' sabiton ra ‘Intok kua- 
pak.” (Ralalom ragu ru Ibrani, Gol- 
gota.) !8Giu' i noyo nanalipan 
nilo Riso. Mokoondo' ruo ngau- 
lun poyo sinalip nabaya' Riso; 
sangulun tampilon ra kait am sa- 
ngulun tampilon ra pamiris, am 
pinaayan-tanga' Io risilo. 1? Nanu- 
sub i Pilatus mamaku’ ra rondo' 
papan rasawat ru salip Nano, on- 
do' binatikan ra; 'I Jisus, ulun 
Najarit, raja’ ru ulun Jaudi.' 
20 Masuang ulun Jaudi nakabasa' 
ra binatikan i nga intok napasali- 
pan Riso i kalo maalur intor ra 
bandar. Pambalaan ti pinabatik ra 
talu ragu; ragu ru Ibrani, Latin am 
Junani. ?! Ginio ra indagu tingga- 
nai imam Jaudi rano ri NAG 
“Pai' batiki' ra ‘Raja’ ru ulun Jau- 
di,” kaa' batiki' ra “Kon ru ulun ti, 
Aku no raja' ru ulun Jaudi. ` 

22 Kaa' taam i Pilatus, “Ondo' 
binatikan ku noyo, malayun ak.” 

23 Kopongo lo sinalip ru saujor 
rano, alapo' nilo bayang Nali am 
tinayar nilo ra apat ngantayaran, 
santayar sangulun. Bayang maa- 
war Nali niak inalap nilo, kaa' 
mapila' toojo konoon i am kolon- 
do' pipikit. 24 Pagindagu ilo ra sa- 

ngulun am bokon, “Pai' takau ri- 
lako' bayang maawar ti. Moonsoi 
magugundi takau koson manga- 
ru' oso1 makaalap.” Gitio masauk 
koson nasulut ondo' binatikan ra 
Alkitab; 
“Bayang Ku tatayaron nilo, 
am magugundi ilo 
mangalap ra bayang 
maawar Ku.” 
Am totopot binaal ru saujor rano 
koson raginii. 

23 Mamaar ra salip ri Jisus i mi- 
nigor ina' Nano, pinongkotob ru 
ina' Nano, i Maria andu' ri Klopas 
am niak i Maria Magdalina. 28 Na- 
kito ri Jisus ina' Nano nabaya' ra 
maamaya' tagamin Nano minigor 
ra giu' 1. Ginio ra indagu lo ra ina' 
Nano, “Ina', pinakaanak mu ak 
lo.” 

27 Am indagu lo poyo ra maa- 
maya' no, “Rangan, pinakaina' 
mu ak io.” Intor ragili, ibito' ru 
maamaya' no ina' ri Jisus mina- 
yan ra baloi nano galama'. 


Pinatayan ri Jisus 
(Mat. 27.45-56: Mrk. 15.33-41: 
Luk. 23,44-49) 


28 Napandayan ri Jisus ra raino 
ngaangai' nopongo noyo, am na- 
sulut noyo ondo' binatikan ra Al- 
kitab, indagu lo, “Pinaason Aku.” 

2 Giu’ i mokoondo' mangkuk 
makasuang ra ruu' ru anggur ma- 
taris. Pososopo' nilo busak ru ka- 
rang ondo' malami' ra ruu' i, am 
pasusuko' ra rondo' tataun hisop 
am patumaa' ra kabang ri Jisus. 
9 Kainum ri Jisus ruu' i, indagu 
lo, “Nopongo noyo!” 


HI 


241 


Bagu kuku' lo am kairui' lo ra 
painawo. 


I Jisus tinura' 


3T Orou ragili orou kalimo, orou 
Tampasan ra Pangiantakan ra Pas- 
ka. Tingganai ru ulun Jaudi rano 
marara' mompoloso ra bangkai ni- 
lai ra salip paat ra orou Sabat, nga 
minggu ragili orou Sabat i maa- 
tang kaga'. Ginio ra nakitaak ilo ri 
Pilatus ra kalayam ru ulun sinalip 
rano pandakon, am bangkai nilai 
patuunon intor ra salip. 3?Bagu 
ongoyo' galing pandako' ru saujor 
rano kalayam ru ruo ngaulun sina- 
lip nabaya' ri Jisus i. 33 Kaa' paka- 
suku' ilo Riso, ilai' nilo minatoi lo 
noyo. Ginio ra kalo pinandak nilo 
kalayam Nano. #Kaa' turaa' ru 
sangulun saujor tiagang Nano: am 
paat ragili niak antis bo raraa' am 
timug. (Io ondo' nakakito ra na- 
sauk ti noyo mampatanou ragitio 
koson akau pana mangintopot.” 
Kaintutunan nati motopot, am 
nakapandai io ra rinagu nati mo- 
topot.) 33Am gitio pana nasauk 
koson nasulut ondo' binatikan ra 
Alkitab, “Kolondo' rondo’ pana 
bungul Nano pandakon.” 37 Mo- 
koondo' poyo binatikan ra Alki- 
tab, “Ulun rano monontong Riso 
ondo' tinura' nilai no.” 


Nampalabangan ri Jisus 
(Mat. 27.57-61: Mrk. 15.42-47: 
Luk. 23.50-56) 


38 Kopongo ragili, i Jusup, intor 
ra bandar Arimatia, nakitaak ra 
bangkai ri Jisus intor ri Pilatus. 
(I Jusup sangulun maamaya' ri 


mangintopot; Kuukula' naskah nakalair: marayus mangintopot. 

Jisus, kaa' ginio kalo napandayan 
ru ulun nga nalaa' io ra tingganal 
ru ulun Jaudi rano.) Am ginagaya' 
niak ri Pilatus kitaakon nali, bagu 
ongoyo' no alapo' bangkai i. 3 Am 
i Nikodimus pana minaya' ri Ju- 
sup, io no ondo' ra talimpuun 1 
minuma' ri Jisus paat io rondom. 
I Nikodimus ti nagibit ra pampa- 
gamis ra owou ondo' pinaratok ra 
mur am gaharu,” ondo' bagat ringai' 
ti talu ngoopor ngakilo. @ Alapo' 
nilo bangkai i, kulumputo' ra ko- 
noon mapulak ondo' moonsoi am 
ani!" ra pampagamis ra OWOU 1 su- 
mugut ra kaulayan ru ulun Jaudi 
mompolobong. 4 Intok nanalipan 
Riso 1 mokoondo' rondo' taman, 
am giu' i mokoondo' rondo" lo- 
bong ondo' kinali ra bulur batu, 
ondo' kalo poyo igondo" labang '. 
42 Nga kalabangan i mamaar, am 
orou Sabat pana maar noyo tuma- 
limpuun, ginio ra pabantaa' nilo 
ak bangkai Nali ra giu’ i. 


Lobong ra kolondo' suang 
(Mat. 28.1-8; Mrk. 16.1-8, 
Luk. 24.1-12) 
2 lo maar matawang ra orou 
minggu', ongoi i Maria 
Magdalina ra kalabangan i am ka- 
kito no batu pinaangob linuir bo 
intor ra luang ru lobong i. ? Ginio 
ra nagisimbul jo mongoi ri Simon 
Pitrus am maamaya' ondo' taga- 
min ri Jisus am pambala' risilo, 
“Inalap bo Tuhan i intor ra lo- 
bong, am kalo nakapandai akai ati 
nampabantaan Riso.” 
3Ginio ra i Pitrus nabaya' ra 
maamaya' ra bokon i narayus 
# Ilai" kamus, 

ongoi ra lobong i. “Ilo karuruo 
nasimbul, kaa' nalibok maamaya' 
ra bokon i intor ri Pitrus am naka- 
sigulu io pakasuku' ra lobong i. 
5 Kuung io ak pampalilig ra lobong 
i am kakito no konoon mapulak 
paribanta' ra giu' i, kaa' kalo simi- 
nubol io. 9Bagu i Simon Pitrus 
pana nakasuku' am rayuso' no 
subolo' lobong i. Ilai’ no konoon 
mapulak i paribanta' ak ra giu' i. 
7Kaa' konoon pinabangkos ra ulu 
ri Jisus 1 nakasuai am napurun. 
8 Bagu maamaya' ra bokon ondo' 
nakasigulu i siminubol niak ra lo- 
bong. lo pana nakakito am na- 
ngintopot bo. (Nga lakat poyo 
kalo nakarati' ilo ondo' binatikan 
ra Alkitab ra lo musiti' maayag 
saguli'.) 1@Kopongo ragili uli" bo 
karuruo maamaya' 1. 


Minintalang i Jisus ri 
Maria Magdalina 
(Mat. 28.9-10: Mrk. 16.9-11) 


1 Minigor i Maria mamaar ra 
lobong i am nantangi'. Liliwa' 
nantangi', kuung io pampalilig ra 
lobong i. @Ilai' no ruo ngaulun 
masundu nambayang ra mapulak, 
nanturung ra nampabantaan ra 
bangkai ri Jisus i, rondo' tampilon 
ra ulu am rondo' tampilon ra tu- 
pakon. 13 Pangkuot masundu rano 
riso, “Kua pantangi' kou?” 

Taam io, “Inalap bo bangkai ru 
Tuhan kuli, am kalo nakapandai 
aku ati nampabantaan Riso.” 

14 Karagu no ginii, pangkaili io 
am kakito no i Jisus minigor ra 
giu' i. Kaa' kalo nakaulig 10 ra lo 
noyo i Jisus. BPangkuot i Jisus 

KAPRE 

Ulun mampalilig ra lobong (20.5) 


riso, “Kua pantangi' kou? Osoi 
uyumon mu?” 

Indos ri Maria lo ti magaga- 
lung ra taman am indagu io Riso, 
“Tuan, amun Okou napabanding 
Riso, balai' aku ati nampaban- 
taan mu Riso, am moongoi ku 
bo kaalap.” 
16Indagu i Jisus bo riso, “Ma- 
rja.” 

Bagu ponontong i Maria ri Jisus 
am indagu, “Rabuni.” (Arati' no 
‘Mangingila”’). 

17 Kaa' indagu i Jisus riso, “Pai' 
Aku guuto'! Nga kalo poyo no- 
koongoi Aku ri Ama'. Kaa' ongoi 
no ra maamaya' Ku rano am ba- 
lai! ilo ra raino sumaguli" Aku ri 
Ama' Ku am i Ama' min, loginio 
1 Aki Kapuuno' Ku am i Aki 
Kapuuno' min.” 

18 Ginio ra ongoi balai' ri Maria 
maamaya' No rano ra nakakito io 


no ra Tuhan am atan rinagu Nali 
riso. 


Minintalang i Jisus ra 
maamaya' No rano 
(Mat. 28.16-20; Mrk. 16.14--18: 
Luk. 24.3649) 


1 Orou minggu' ragili niak ra io 
palunggai', maamaya' ri Jisus rano 
tuminimung ra rondo' baloi am na- 
gaput ilo, nga nangalaa' ilo ra ting- 
ganai ru ulun Jaudi rano. Bagu 
pusat ri Jisus, minigor ra taatanga' 
nilai am indagu, “Kaansayan ramu- 
yun.” @Karagu No ginii, patala- 
ngo' No kalindu' am tiagang Nali 
risilo. Naansukan ilo kaga' nagi- 
long ra Tuhan. ?Indagu poyo i 
Jisus risilo, “Kaansayan ramuyun. 
Koson ri Ama' nanusub Raki', 
Aku pana manusub ramuyun.” 
22 Bagu sampuyo' No ilo am inda- 
gu, “Apuo' noyo Ambiluo ri Aki 

Kapuuno'. 3 Amun mangampun 
kau ra tula ru ulun, 1 Aki 
Kapuuno' pana mangampun ra 
ulun no. Kaa' amun kalo mangam- 
pun kau ra tula ru ulun, i Aki 
Kapuuno' pana kalo mangampun 
ra ulun no.” 


1 Jisus am i Tomas 


24 Sangulun intor ra mopor am 
ruo ngaulun maamaya' ri Jisus, i 
Tomas (sabiton niak | Nagapir'), 
kalo nababaya' ra maamaya' ra 
bokon rano paat 1 Jisus mininta- 
lang. 22Ginio ra pambala' ilo ri 
Tomas, “Nakakito akai no ra 
Tuhan.” 

Kaa' taam i Tomas, “Kalo ma- 
ngintopot aku amun kalo makito 
ku babaya' ru paku' ra kalindu' 
Nali am niak amun kalo makama' 
ku pilat ru kalindu' am tiagang 
Nali.” 

26 Kalupus ak saminggu', maa- 
maya' ri Jisus rano timinimung 
poyo ra baloi i, am soroi niak i 
Tomas ra giu' i. Ngaangai' ru ku- 
lobon kinusi', kaa' pusat ri Jisus, 
minigor ra taatanga' nilai am 
indagu, “Kaansayan ramuyun.” 
27 Bagu indagu lo ri Tomas, “Ila!' 
noyo kalindu' Kutu am kamaa'! 
Am pakamaa' poyo kalindu' mu- 
no ra tiagang Kutu. Sala' ka pa- 
gantangan, kaa' pangintopot ak!” 

2 [ndagu i Tomas ri Jisus, 
“Okou no Tuhan ku am 1 Aki 
Kapuuno' ku.” 

23 Indagu i Jisus riso, “Mangin- 
topot kou nga nakakito kou Ra- 
ki'. Kaa’ pakaansuk noyo ilo 
ondo' mangintopot kabalu' pana 
kalo igondo' pakakito.” 

Arati' ru Tanou Moonsoi 
ti binatikan 


3 Masuang poyo kaimuagan 
ondo' binaal ri Jisus ra pinaguluan 
ru maamaya' No rano kalo bina- 
tik ra kitab ti. 3t Kaa' ngaangal' ti 
binatik noyo, maa' raginio ma- 
ngintopot kau ra i Jisus noyo Ma- 
mamayag ondo' sinusub ri Aki 
Kapuuno' i, ioginio Anak ri Aki 
Kapuuno'. Am ra pangintapatan 
minno Riso, mokoowot kau ra 
kaayagan motopot. 


maamaya' No rano ra 
2 yo minintalang 1 Jisus ra 
2 Timinimung poyo i Simon Pitrus, 
Kana ra libung Galilia), anak ri Ji- 
ri Pitrus ra bokon rano, “Masaga' 
Ginio ra ugar ilo no am sakoi ra 
pana noowot nilo. “lo maar ma- 
ra Jo noyo I Jisus. 3 Indagu i Jisus 
Taam ilo, “Kolondo'.” 


Minintalang poyo i Jisus ra 
Tasik Tibirias 

Kopongo ragili, igondo' po- 
maamaya' No rano giu' ra Tasik 
Tibirias. Koson ragitio 10 nasauk, 
1 Tomas (ondo' sabiton ri Naga- 
pir), 1 Natanil (intor ra pamagunan 
bidius rano, am niak ruo ngaulun 
maamaya' ri Jisus ra bokon i. 3 Kon 
aku mongol pamparalo.” 

Indagu ilo, “Maya' akai rirun.” 
parau. Kabalu' pana nosorondom 
ilo namparalo, kolondo' sangunor 
tawang, minigor 1 Jisus ra nagas 
ru tasik i, kaa' kalo nauligan nilo 
risilo, “Kolondo' kia papait noo- 
wot min?” 

6éIndagu i Jisus risilo, “Pataano' 
ralo minno tampilon ra pamiris ru 

parau no, am mokoowot kau bo.” 
Ginio ra pataano' nilo ralo nilai, 
am kalo bo makabunduk ilo nga 
masuang toojo papait siminulung. 

7 Bagu indagu maamaya' taga- 
min ri Jisus i ri Pitrus, “Tuhan nai 
ginio.” Korongog ri Pitrus ginii, 
pambayang io bo (nga inalus no 
bayang nali) am tapung ra timug. 
8Kaa' maamaya' ra bokon rano 
namparau ak siminunu', liliwa' 
namunduk ra ralo ondo' napanu' 
ra papait. Kalo maalur ilo intor 
ra lantur, olo-olo' maatus meter 
ayuk. ? Pakaasak ilo intor ra parau, 
nakito nilo baa ru apui am papait 
tinunuan am mokoondo' niak ru- 
ti' ra giu' i. 1 Indagu i Jisus risilo, 
“Ibito' ra giti kuukula' ngaunor 
papait ra kakarakop min ni.” 

1 Ongol i Simon Pitrus ra parau 
i am ralaato' no ralo i, ondo' na- 
panu' ra papait mangasalag. Maa- 
tus limo ngoopor am talu ngaunor 
ringai'. Kaa' kabalu' pana koson 
raginii suang ru papait i, kalo na- 
rilak ralo i. 7 Indagu i Jisus risilo, 
“Pagagakan takau.” Kolondo' sa- 
ngulun pana intor ra maamaya' 
No rano nakakau' nangkuot Riso, 
“Osoi Kou?” Nga nakatutun ilo ra 
lo no Tuhan. 8 Inggaar bo i Jisus 
risilo, alapo' no ruti' am pataaki' 
No risilo. Kinoo1 No niak papait i. 
14Citio kaintalu ri Jisus mininta- 
lang ra maamaya' No rano nalu- 
pus [o binayag saguli'. 


I Jisus am i Pitrus 


15 Pakaakan ilo, pangkuot bo i 
Jisus ri Simon Pitrus, “Simon, 
anak ri Juanis, motogom kou po 
kia Raki' ka ilo ti?” 

laam i Simon Pitrus, “Iou 
Tuhan, nakapandai Kou ra moto- 
gom aku Rirun.” 

Kon ri Jisus riso, “Alungi' noyo 
anak domba Ku rano.” 16 Kainduo 
ri Jisus nangkuot riso, “Simon 
anak ri Juanis, motogom kou kia 
Raki'?” 

Taam io Riso, “Tou Tuhan, na- 
kapandai Kou ra motogom aku 
Rirun.” 

Kon ri Jisus riso, “Alungi' noyo 
domba Ku rano.” VKaintalu ri 
Jisus nangkuot riso, “Simon anak 
ri Juanis, motogom kou kia Ra- 
ki'?” 

Nangiluk guang ri Pitrus nga 
nangkuot i Jisus riso saboi intalu 
ra, “Motogom kou kia Raki'?” In- 
dagu io Riso, “Tuhan, nakapandai 
Kou ra ngaangai'. Okou noyo na- 
kapandai ra motogom aku Rirun.” 

Kon bo ri Jisus riso, “Alungi' 
noyo domba Ku rano. 18Balain 
tokou tojojo: Buoi okou mamu- 
lok, okou galama' tumampos am 
mugar ra ati ak kasagaan mu. Kaa' 
paat okou matutuo, patutuyon 
mu kalindu' muno am bangkilon 
kou ru ulun bokon, am ibiton kou 
ra intok kararaan mu.” 19 (Am ra- 
gu ri Jisus raginii mambala' atan 
kulaan patayan ri Pitrus mampa- 
tulai ri Aki Kapuuno".) Bagu inda- 
gu 1 Jisus riso, “Baya' no Raki'.” 


Maamaya' ondo' tagamin 
ri Jisus 
20 Pangkaili i Pitrus am kakito no 
maamaya' ondo' tagamin ri Jisus i 
siminunu' risilo. lo noyo ondo' 
nakainggaar Riso paat ilo nagaga- 
kan am nangkuot, “Tuhan, osoi 

kia mampataak Rirun ra pantula' 
Mu rano?” 21 Kakito io ri Pitrus, 
kuati' no i Jisus, “Tuhan, atan 
nua' masauk ra ulun ti?” 2? Kon ri 
Jisus riso, “Amun masaga' Aku ra 
maayag io saboi Aku matong sagu- 
li', kua kaimamang kou raginio? 
Kaa' okou baya' no Raki'.” 23Gi- 
nio ra nakatabual bo ra maamaya' 
No rano ra maamaya' raginio kalo 
matoi. Kaa' sotopot no i Jisus ga- 
lama' kalo minindagu ra kalo 
matoi io; kaa' kon No, “Amun ma- 
saga' Aku ra maayag io saboi Aku 

matong saguli', kua kaimamang 
kou raginio?” 

24 Maamaya' raginio noyo on- 
do' mampaintutun ra nasauk ti 
am mamatik ragitio. Am naka- 
pandai takau ra motopot kaintu- 
tunan nano. 


Ragu pupus 


25 Masuang poyo binaal ri Jisus 
ra bokon. Kaa' amun koyoon pa- 
batiko', guang ku ngaangai' tana' 
ti pana kalo sama' pambulian ra 
suusuang ru buuk no. 


